hotchpotch/miracl-hf-unified huggingface dataset:
ঝুরিভাজা
ঝুরিভাজা বা মুরুক্কু কুড়কুড়ে মুড়মুড়ে দক্ষিণ এশিয় খাবার। খাবারটির প্রচলন ঘটে ভারতের তামিলনাড়ু রাজ্য থেকে। বাংলাদেশে এটি ঝুরিভাজা নামে পরিচিত। মুরুক্কু নামটি এসেছে তামিল শব্দ முறுக்கு থেকে যার অর্থ প্যাঁচানো। খাবারটি বাংলাদেশ, ভারতা, শ্রীলংকা, মালয়েশিয়ায় বেশ জনপ্রিয়।
চালের আটা এবং ডালের আটা দিয়ে এটা তৈরী করা হয়। অনেক স্থানে এটাকে চাকলি বলা হয়। চাকলি এরকমই দেখতে আরেকটি খাবার যা ছোলার আটা দিয়ে তৈরী করা হয়।
ঝুরিভাজার প্রধান উপাদান চালের আটা এবং মাষকলাইয়ের আটা। পরিমান মত আটাকে পানি, লবন, মৌরি, সরিষা বীজ বা তিল বীজের সাথে মিশ্রিত করা হয়। মিশ্রনটিকে হাত অথবা কোন উপকরণের সাহায্যে সর্পিকালারে প্যাঁচানো হয়। এরপর এগুলোকে তেলে কড়া ভাজা হয়।
ঝুরিভাজার অনেক প্রকারভেদ আছে। তামিল নাড়ুতে হাতে তৈরী ঝুরিভাজাকে বলা হয় কাই মুরুক্কু যার অর্থ হাত মুরুক্কু। ফিতা আকৃতির ঝুরিভাজাকে বলা হয় পাকোড়া মুরুক্কু। তামিল নাড়ুর মানাপ্পারাই শহরের ঝুরিভাজা বিখ্যাত, মানাপ্পারাই মুরুক্কু নামেই সমধিক পরিচিত। ২০১০ সালে তামিল নাড়ু সরকার মানাপ্পারাই মুরুক্কুর জন্য জিওগ্রাফিক্যাল ইন্ডিকেশনের আবেদন করে।
চকলি
চাকলি একটি ভারতীয় খাবার যা সাধারনত নাস্তা হিসেবে খাওয়া হয়, সর্পিলাকার দেখতে যার উপরের অংশে কাটাযুক্ত থাকে। চাকলি সাধারনত চালের আটা, বাংলা ছোলা এবং মাষকলাইয়ের ডাল দিয়ে প্রস্তুত করা হয়। ডাল ব্যবহারের মাত্রার উপর ভিত্তি করে চাকলির অনেক প্রকারভেদ আছে। অনেকস্থানে ঝুরিভাজা কে চাকলি বলা হয় কিন্তু ঝুরিভাজাতে বাংলা ছোলা ব্যবহার করা হয় না।
অঞ্চলভেদে চাকলি বিভিন্ন নামে পরিচিত। মারাঠিঃ চাকালি, কন্নড়ঃ চাক্কুলি, গুজরাতিঃ চাক্রি, তেলেগুঃ চাক্রালু ও জান্তিকালু, কোঙ্কনীঃ চাক্রি বা চাক্কুলি।
ঝুরিভাজা চাকলির মত দেখতে। কাডবোলি এরকমই একধরণের খাবার যা শুধুমাত্র হাত দিয়ে তৈরী করা হয়। ইন্দোনেশিয়াতে ঝুরিভাজা এবং চাকলি জাতীয় সকল খাবার "আকার কেলাপা" নামে পরিচিত।
এর উপাদান হচ্ছে চালের আটা, ছোলা, মাষকলাইয়ের ডাল। অন্যান্য উপাদানের মধ্যে আছে হলুদ, লবন, জিরা, মসলা এবং তেল। কোথাও কোথাও মুগ এবং অড়হড় ডাল ব্যবহার করা হয়.।
গরম পানির সাথে সবকিছু একত্রে মিশিয়ে ময়দার তাল তৈরী করা হয়। এই তাল দিয়ে ছাঁচে ফেলে বৃত্তাকার গঠন দেয়া হয়। বাদামী না হওয়া পর্যন্ত গরম তেলে কড়া ভাজা করা হয়। ঝাঝরি চামচের সাহায্যে তেল ঝরিয়ে ঠান্ডা করে পরিবেশন করা হয়।
অবতারবাদ
অবতরবাদ হচ্ছে এক ধরণের মতবাদ যেখানে সৃষ্টিকর্তা মানবকুলকে সঠিক পথে পরিচালিত করার উদ্দেশ্যে মাঝে মাঝে মানুষ বা অপর কোন জাগতিক রুপ নিয়ে বা অবতার হয়ে পৃথিবীতে আবির্ভূত হন। অন্যভাবে বলতে গেলে মানুষ বা জাগতিক কোন প্রানীকে সকল দোষ ত্রুটির ঊদ্ধে এবং সর্বজ্ঞ ও মহাক্ষমতার অধিকারী হিসাবে বিবেচনা করার নাম অবতারবাদ । যারা এই মতবাদে বিশ্বাস করে তাদের অবতারবাদের অনুসারী বলা হয় ।
হিন্দুরা শ্রীরামচন্দ্র , শ্রীকৃষ্ণকে ভগবান মনে করে ।
খ্রিস্টানরা যীশুকে ।
যুগে যুগে রাজনৈতিকভাবে এই অবতারবাদকে ব্যবহার করা হয়েছে কোন নেতা বা রাজাকে তাদের অনুসারীরা সকল দোষ ত্রুটির ঊদ্ধে এবং সর্বজ্ঞ ও মহাক্ষমতার অধিকারী হিসাবে বিবেচনা করে অন্ধ অনুসরন করত এবং অনেক সময় সৃষ্টিকর্তা আসনে বসিয়ে পুজাও করতো, এধরনের অন্ধ অনুসারীদেরকে অবতারবাদের অনুসারী হিসাবে বিবেচনা করা হয় । এ ধরনের নেতা বা রাজাকেও অবতার হিসাবে বিবেচনা করা হয় ।
আঁতাঁত
কোন বিষয় একইরুপ নীতি বা কর্মধারা গ্রহনের উদ্দেশ্যে দুই বা ততদিক রাষ্টের সমঝোতাকেই বলা হয় আঁতাঁত ( Entente )।
১৯০৪ সালে যুক্তরাজ্য ও ফ্রান্সের মধ্যে মিশরে ব্রিটিশ প্রভাব ও মরক্কোতে ফরাসি প্রভাব রাখতে ক্তরাজ্য ও ফ্রান্সের মধ্যে আঁতাঁত গড়ে উঠেছিলো ।
কডবোলি
কডোবলি বা কডাবোলি (কোঙ্কনী ও মারাঠীঃ कडबोळी) হচ্ছে মহারাষ্ট্রের একটি ঐতিহ্যবাহী খাবার। কডবোলি প্রস্তুতিতে ছোলা, মাষকলাই, মুগ, চালের আটা, লবন এবং স্বাদের জন্য ঝাল, জিরা ইত্যাদি ব্যবহার করা হয়। কর্ণাটকে কডবালে বলে একই ধরণের খাবার তৈরী হয় কিন্তু সেখানে শুধুমাত্রা চাল ও মাষকলাইয়ের ডাল ব্যবহার করা হয়।
বায়ুনিরোধক পাত্রে কডবোলি সংরক্ষণ করলে কয়েকসপ্তাহ পর্যন্ত রাখা যায়। তাই যখন খুশী খাওয়া যায় এই খাবার। মহারাষ্ট্র, অন্ধ্র প্রদেশ এবং কর্ণাটকে কডোবোলি প্রস্তুত করা হয়।
ডাকটিকিটে টিনটিন
বেলজীয় কার্টুনিস্ট হার্জের লেখা ও আঁকা "দুঃসাহসী টিনটিন" কমিকস সিরিজের স্মরণে বিশ্বের বিভিন্ন দেশে যত ডাকটিকিট প্রকাশিত হয়েছে তার একটি তালিকা নিচে দেওয়া হলো।
১৯৬৯ সালের পহেলা অক্টোবর একটি এককালীন ডাকটিকিট প্রকাশ করা হয়। ডাকটিকিটে দেখা যায় টিনটিন ও কুট্টুস আতশ কাচ দিয়ে স্ট্যাম্প দেখছে, যেটাতে ক্যাপ্টেন হ্যাডকের ছবি আছে। হ্যারি থম্পসনের "টিনটিন, হার্জ অ্যান্ড হিজ ক্রিয়েশন" বইয়ের প্রচ্ছদে ডাকটিকিটের ছবিটি ব্যবহৃত হয়েছে।
দুটি ডাকটিকিট প্রকাশিত হয় ১৯৯৯ সালের সেপ্টেম্বরে। "চাঁদে টিনটিন" কমিকসের দুটি ছবি এতে ব্যবহৃত হয়।
১৫ই অক্টোবর প্রকাশিত এই ডাকটিকিটে মুন রকেটের ছবি ছিল।
১১ই মার্চ একটি এককালীন ডাকটিকিট ও একটি মিনিশীট প্রকাশিত হয়।
একটি ঐককালীন ডাকটিকিট যার ছবিতে দেখা যায়, টিনটিন হার্জের পুতুল নিয়ে খেলছে।
"কঙ্গোয় টিনটিন" কমিকসের ছবিগুলো ব্যবহার করে কঙ্গো ও বেলজিয়ামের যৌথ প্রকাশনা।
২০০৪ সালের ফেব্রুয়ারিতে টিনটিনের ৭৫তম বার্ষিকী, "চাঁদে টিনটিন" বইয়ের ৫০ বছর পূর্তি এবং নীল আর্মস্ট্রংয়ের চাঁদে অবতরণের ৩৫ বছর উপলক্ষে বেলজীয় পোস্ট অফিস পাঁচটি ডাকটিকিট প্রকাশ করে।
হার্জের জন্মশতবার্ষিকী উদযাপনে বেলজীয় পোস্ট অফিস এক সিরিজে ২৫টি ডাকটিকিট প্রকাশ করে, যার ২৪টিতে ছিল ভিন্ন ভিন্ন ভাষায় কমিকসগুলোর প্রচ্ছদ আর ১টিতে ছিল হার্জের ছবি।
এক সেটে ৬টি ডাকটিকিট প্রকাশ করা হয়, প্রতিটিতে একেক চরিত্রের ছবি: টিনটিন ও কুট্টুস, প্রফেসর ক্যালকুলাস, ক্যাপ্টেন হ্যাডক, জনসন ও রনসন, বিয়াঙ্কা কাস্তাফিয়র এবং চ্যাং। ছয়টি ডাকটিকিটের ছবি সম্বলিত একটি মিনিশীটও এর সাথে বের করা হয়েছে।
টিনটিন-অঙ্কিত মুদ্রা
সবজি তরকারী
সব্জি তরকারী হচ্ছে মশলা দিয়ে রান্না করা সবজি যা বাংলাদেশ, ভারত, পাকিস্তান এবং নেপালে খুবই জনপ্রিয়। এই তরকারী রান্নার একাধিক প্রণালী রয়েছে। কোনটি খুবই সহজ এবং কোনটি বেশ জটিল। দক্ষিণ এশিয়ার দেশসমূহে সবজি তরকারী প্রায় প্রতিদিনই খাওয়া হয়। উত্তর প্রদেশ এবং হায়দ্রাবাদের নবাবেরা নতুন নতুন সবজি তরকারি আবিষ্কার এবং প্রচারে গুরুত্বপূর্ণ ভূমিকা রেখেছেন।
লুতজানুস
লুতজানাস হচ্ছে স্ন্যাপার মাছের একটি গণ যাদেরকে আটলান্টিক, ভারতীয় ও প্যাসিফিক মহাসাগরে পাওয়া যায়।  তারা শিকারী মাছ। সাধারণত  ক্রান্তীয় এবং উপ ক্রান্তীয় অঞ্চলের , ডুবো পাহাড়, এবং ম্যানগ্রোভ বনসংলগ্ন জলে পাওয়া যায়। এই গণের  দুইটি প্রজাতি ("L. fuscescens" এবং "L. maxweberi")  আছে যাদেরকে স্বাদু  লোনা জলে পাওয়া যায়।
বর্তমানে এই গণে ৭৩ প্রজাতির মাছের সন্ধান পাওয়া গেছে:
মাছের মাথার তরকারী
মাছের মাথা তরকারি হচ্ছে একটি খাবার যা সিঙ্গাপুরে ও মালয়েশিয়ায় জনপ্রিয়, এটি ভারতীয় এবং চীনা রীতিতে রান্না করা হয়।  লাল স্ন্যাপার এরা মাথা কেরল-শৈলী তে হালকা ঝোল করে রান্না করা হয় যার সঙ্গে ওকরা এবং বেগুন জাতীয় সবজি ব্যবহার করে। এটা সাধারনত ভাত বা রুটির সঙ্গে পরিবেশন করা হয়।
মাছের মাথার তরকারী মালয়েশিয়া এবং সিঙ্গাপুরের অধিবাসী এবং পর্যটকদের কাছে খুবই জনপ্রিয়। যদিও এটাকে হকারের কাছে বিক্রি হওয়া খাবারের মধ্যে ফেলা হয় না। কিন্তু এক ধরণের মাছের মাথার তরকারী হকার এবং ফুড স্টলে পাওয়া যায়। মৃৎপাত্রে পরিবেশন করা হয়। দাম ১০-২০ ডলারের মধ্যে থাকে।
মাছের ঝোলে বেশী করে আসামি তেতুলের রস দেওয়া হয়, ফলে টক-মিষ্টি একটা স্বাদ চলে আসে। এই মাছের মাথার তরকারীর ঝোল সাধারত পাতলা এবং গোলাপী রঙের হয়। তরকারীর সংগে নির্দিষ্ট পরিমান নারকেলের দুধ দেওয়া হয়।
২য় একাডেমি পুরস্কার
২য় একাডেমি পুরস্কার অনুষ্ঠান, একাডেমি অব মোশন পিকচার আর্টস অ্যান্ড সায়েন্সেস (এএমপিএএস) প্রদত্ত বার্ষিক চলচ্চিত্র পুরস্কার, য ১ আগস্ট, ১৯২৮ থেকে ৩১ জুলাই, ১৯২৯ পর্যন্ত মুক্তিপ্রাপ্ত চলচ্চিত্রকে সম্মান প্রদানের জন্য দেওয়া হয়। পুরস্কার প্রদান অনুষ্ঠান ১৯৩০ সালের ৩ এপ্রিল লস অ্যাঞ্জেলেস, ক্যালিফোর্নিয়ার অ্যাম্বাসেডর হোটেলে অনুষ্ঠিত হয়।
লস অ্যাঞ্জেলেসের স্থানীয় বেতার তরঙ্গ কেএনএক্সে অনুষ্ঠানটি সম্প্রচারিত হয়।
এই বছর প্রথম ও শেষ (২০১৭ পর্যন্ত) কোন চলচ্চিত্র একাধিক পুরস্কার পায় নি। "দ্য ব্রডওয়ে মেলোডি" শ্রেষ্ঠ চলচ্চিত্র পুরস্কার বিজয়ী সাতটি চলচ্চিত্রের (অন্যগুলো হল "উইংস", "গ্র্যান্ড হোটেল", "ক্যাভালকেড", "হ্যামলেট", "দ্য সাউন্ড অফ মিউজিক", ও "টাইটানিক") দ্বিতীয় চলচ্চিত্র যা শ্রেষ্ঠ চিত্রনাট্যের মনোনয়ন পায় নি এবং তিনটি চলচ্চিত্রের (অন্যগুলো হল "গ্র্যান্ড হোটেল" ও "মিউটিনি অন দ্য বাউন্টি") প্রথম চলচ্চিত্র যা অন্য কোন পুরস্কার লাভ করে নি। "দ্য ডিভাইন লেডি" একমাত্র চলচ্চিত্র যা শ্রেষ্ঠ চলচ্চিত্রের মনোনয়ন না পেয়েও শ্রেষ্ঠ পরিচালকের পুরস্কার লাভ করে।
বিজয়ীরা প্রথমে উল্লেখিত ও দিয়ে নির্দেশিত।
নিম্নোক্ত চলচ্চিত্রগুলো একাধিক মনোনয়ন লাভ করে:
কিমা
কিমা হচ্ছে দক্ষিণ এশিয় দেশসমূহের একটি ঐতিহ্যবাহী খাবার। শব্দটি সম্ভব গ্রীক শব্দ κιμάς থেকে এসেছে যার অর্থ পেষা মাংস। এটা সাধারনত ছাগল বা ভেড়ার মাংসের সাথে সিমের বিচি বা আলুর সাথে পেষা হয়। যে কোন মাংস থেকেই কিমা প্রস্তুত করা যায়। কিমাকে কাবাবেও রুপান্তরিত করা যায়। অনেক সময় সিঙাড়া, সামুসা বা নানের মধ্যে কিমা ব্যবহার করা হয়। একই ধরণের খাবার আর্মেনিয়ায় "ঘিমা" ղեյմա এবং তুরষ্কে "কিইমা" kıyma নামে পরিচিত।
কিমার উপাদান হিসেবে ব্যবহার করা হয় পেষা মাংস, ঘি, পেঁয়াজ, হলুদ, আদা, মরিচ, মটরশুটি এবং মশলা।
মাংসের কিমা প্রস্তত করার আগে কিমার জন্য সঠিক মাংস নির্বাচন করতে হবে। শুধু মাংস বেছে নিতে হবে। কোনো প্রকার হাড়, রগ অথবা চর্বি কিছু থাকবে না। থাকলে কেটে নিতে হবে। রানের মাংস ভালো হবে।
ব্লেন্ডারের সাহায্যে অথবা কিমা তৈরির যন্ত্রের সাহায্যে কিমা তৈরী করা যায়। কিমার মেশিন দিয়ে করলে খুব সুন্দর লম্বা লম্বা কিমা বের হয়।
ফণীশ্বরনাথ রেণু
ফণীশ্বরনাথ রেণু (১৯২১ - ১১ এপ্রিল, ১৯৭৭) প্রখ্যাত হিন্দি সাহিত্যিক ও স্বাধীনতা সংগ্রামী।
ফণীশ্বরনাথের আসল নাম ফণীন্দ্রনাথ মুখোপাধ্যায়। তিনি হিন্দি প্রগতিশীল সাহিত্যের এক অবিস্মরণীয় গল্পকার। তার জন্ম বিহারের পূর্নিয়া জেলার ওরাহিতে। গ্রানের শীলানাথ মন্ডলের কাছে পালিত হন এবং সেখানেই প্রাথমিক লেখাপড়া করেন। নেপালের কৈরালা পরিবারে থাকাকালীন সেদেশের বিরাটনগর হতে ম্যাট্রিক পাশ করেন। কাশী বিশ্ববিদ্যালয়ে পড়াকালীন ভারত ছাড়ো আন্দোলনে যোগ দেন।
তার বিখ্যাত উপন্যাস ময়লি আঁচল প্রকাশিত হয় ১৯৫৪ খৃষ্টাব্দে। এই সাহিত্যকর্ম তাকে সার্বিক পরিচিতি এনে দেয়। 'ময়লি আঁচল' বাংলা (ময়লা আঁচল) ছাড়াও অনেক ভাষায় অনূদিত হয়েছে। এই কাহিনীর পরবর্তী অংশ 'পরতী পরিকথা'। চাকরিজীবী মহিলাদের নিয়ে লেখা উপন্যাস 'দীর্ঘতপা' একসময় পাটনায় বিতর্কের সৃষ্টি করে। গ্রামীন মানুষের বঞ্চনা ও শোষন ছিল তার কাহিনীর উপজীব্য বিষয়। তার ছোটগল্প ছোট ও বড় পর্দায় চলচ্চিত্রায়িত হয়েছে। প্রথম জীবনে কবিতা লিখতেন। স্মৃতিকথা, রিপোর্টাজ ইত্যাদিও লিখেছেন। 'আদিম রাত্রি কি মহক' ও 'ঠুমরী' হল তার ছোটগল্প সংকলন। সাহিত্যিক সতীনাথ ভাদুড়ীর সাথে হৃদ্যতার সম্পর্ক ছিল। তিনি সতীনাথ ভাদুড়ীকে নিয়ে বাংলায় 'ভাদুড়ীজি' নামে দীর্ঘ স্মৃতিকথা রচনা করেন। বাংলার হাংরি সাহিত্য আন্দোলনকে স্বাগত জানিয়েছিলেন তিনি।
১৯৪২ এর ভারত ছাড়ো আন্দোলনে যোগদান করে কারাবাস হয়। ভাগলপুর সেন্ট্রাল জেলে তার সহ রাজবন্দী ছিলেন সতীনাথ ভাদুড়ী। নেপালের রানাশাহীর বিরুদ্ধে সশস্ত্র বিপ্লবী আন্দোলনেও অংশ নিয়েছেন ১৯৫০ সালে। বিহারের প্রগতিশীল লেখক সংঘে জড়িত ছিলেন। জীবনের শেষ লগ্নে জরুরী অবস্থানকালীন জয়প্রকাশ নারায়নের আন্দোলনের সাথেও যুক্ত হন তিনি এবং জেলে যান। জরুরী অবস্থা ও শিল্পী সাহিত্যিকদের কন্ঠরোধের প্রতিবাদস্বরূপ তার প্রাপ্ত পদ্মশ্রী পুরষ্কার ফিরিয়ে দেন ও স্বাধীনতা সংগ্রামী ভাতা প্রত্যাখ্যান করেন ফণীশ্বরনাথ রেণু।
১১ এপ্রিল, ১৯৭৭ মৃত্যুবরণ করেন এই সাহিত্যিক।
কলাপাতা ভাত
কলা পাতা ভাত হচ্ছে দক্ষিণ ভারতের ভাত পরিবেশনের ঐতিহ্যবাহী পদ্ধতি। প্রাচীনকালে বাংলাদেশ সহ কলাগাছ জন্মে দক্ষিণ এশিয়ার অঞ্চলসমূহে বিবাহ, শ্রাদ্ধ, চল্লিশায় কলাপাতায় ভাত পরিবেশনের প্রচলন ছিলো। দক্ষিণ ভারত সংলগ্ন মালয়েশিয়া এবং সিংগাপুরেও অভিবাসী দক্ষিণ ভারতীয়দের কল্যাণে কলাপাতা ভাতের দেখা পাওয়া যায়।
কলাপাতা ভাতে কলা পাতার উপর সাদা ভাত পরিবেশন করা হয় সাথে থাকে সব্জি তরকারী, আচার, পাপড় এবং অঞ্চল ভেদের অন্যান্য সামগ্রী(সাধারণত টক, লবনাক্ত, মশলাযুক্ত)। কলাপাতা একবার ব্যবহারযোগ্য থালা হিসেবে ব্যবহার করা হয়। প্রশস্ত পাতা এবং সহজলভ্যতার কারণে কলাপাতা ব্যবহার করা হয়। জলাভূমি অঞ্চলে কলাপাতার বদলে পদ্মপাতায় ভাত পরিবেশন করা হয়। সাধারনত সব্জি ডাল ভাতের উপর দেওয়া হয়। অনেকসময় সিদ্ধ ডিম, ভাজা মাংস, মাছও দেওয়া হয়। অনেক স্থানে প্রথমে ডাল এবং পরে দই পরিবেশন করা হয়।
কলাপাতায় পরিবেশিত খাবার হাত দিয়ে খাওয়া হয়। দক্ষিণ ভারতে একটি রীতি প্রচলিত আছে। খাওয়া শেষে উক্ত ব্যক্তি তার পাতাটিকে ভেতরের দিকে ভাঁজ করবে যাতে যিনি খাওয়ালেন তার প্রতি শ্রদ্ধা প্রদর্শন হবে। শ্রাদ্ধে খাবার খেয়ে পাতাটিকে বাইরের দিকে ভাঁজ করা হয় পরিবারের প্রতি সমবেদনা প্রকাশের নিদর্শন হিসেবে। অন্য সময়ে পেছনের দিকে ভাঁজ করা দৃষ্টিকটু হিসেবে বিবেচনা করা হয়।
পাঁপড়
পাপড় বা পাপড়ম হচ্ছে পাতলা, কুড়মুড়ে, থালাকৃতির খাবার যা দক্ষিণ এশিয়ার দেশসমূহে জনপ্রিয়। এটা সাধারনত মাষকলাই ডাল থেকে তৈরী করা হয়। মসুর, ছোলা, চাল, আলু থেকে তৈরী আটা দিয়ে পাপড় তৈরী করা যায়।
বাংলাদেশ ভারত, পাকিস্তান, নেপাল, শ্রীলংকায় পাপড় ভাজা নাস্তা হিসেবে পরিবেশন করা হয়। অনেক সময় পাঁপড়ের সাথে পেঁয়াজ কুচি, গাজর কুচি, চাটনি পরিবেশন করা হয়। ভারতের কিছু কিছু অঞ্চলে পাঁপড় শুকিয়ে না ভেজে তরকারী এবং সব্জির সাথে রান্না করা হয়। তামিল নাড়ুতে পাপড়কে আপ্পালাম এবং কেরালায় পাপ্পাড়াম বলা হয়।
পাপড়ের দক্ষিণী নাম পাপড়ম এসেছে তামিল শব্দ பப்படம் "" থেকে, যা সংস্কৃত শব্দ ("পর্পত") থেকে উদ্ভূত। 
অঞ্চলভেদে পাঁপড়ের রেসিপি আলাদা হয়। এমনকি একেক পরিবারের তৈরী করা পাঁপড়ের স্বাদ একেক রকম। সাধারনত মসুর, ছোলার, মাষকলাই, চাল, আলু ইত্যাদির গুড়ো বা খামি থেকে পাঁপড় প্রস্তুত করা হয়। লবন, বাদাম তেল খামির সাথে যোগ করলে স্বাদে বৈচিত্র আসে। একই ভাবে মরিচ, জিরা, হলুদ, গোলমরিচ ইত্যাদি যোগ করা হয়। অনেক সময় বেকিং সোডাও যোগ করা হয়। খামিকে পাতলা রুটির মত করে বেলে রোদে শুকানো হয়। এরপর তাওয়ার উপর, সরাসরি আগুনে অথবা মাইক্রোওভেনে কড়া করে ভাজা হয়।
রেণু সেন (বসু)
রেণু সেন, বসু (২৮ ডিসেম্বর,১৯০৯ - ২ জুলাই ১৯৪১) একজন বাঙালি মহিলা বিপ্লববাদী ও সমাজকর্মী। ভারতের স্বাধীনতা আন্দোলনে তিনি অংশগ্রহন করেছিলেন।
রেণু সেনের জন্ম ব্রিটিশ ভারতে ঢাকার মুন্সিগঞ্জে তার মাতুলালয়ে। তার আদি নিবাস ছিল সোনারং। পিতা বিনোদবিহারী সেন ও মায়ের নাম কুসুমকনা সেন। অল্পবয়েসে দাদু উমাচরন সেনের প্রাথমিক শিক্ষা পান রেণু। ১৪/১৫ বছর বয়েসে মুন্সিগঞ্জ স্কুল থেকে ঢাকায় প্রখ্যাত বিপ্লবী নেত্রী লীলা নাগের 'দীপালী' স্কুলে ভর্তি হন। ১৯৩০ সালে বি.এ পাশ করেন।
১৯৩০ খৃষ্টাব্দের ১৬ সেপ্টেম্বর তিনি গ্রেপ্তার হন। ডালহৌসি বোমা মামলা ও সশস্ত্র বিপ্লবী আন্দোলনে যোগাযোগ থাকার দরুন তার কারাবাস হয় ১৯৩১ সালে। জেল থেকেই এম.এ পরীক্ষায় পাশ করেন। ১৯৩৭ খৃষ্টাব্দে মুন্সিগঞ্জে অন্তরীন থাকাকালীন অন্তরীন বন্দী হিসেবে ভাতা বা উপার্জনের সুযোগ দাবী করে আবেদন জানান। কোনো উত্তর না পেয়ে অন্তরীন আইন ভঙ্গ করেন। এই মামলায় সরকারের বিরুদ্ধে কলকাতা হাইকোর্টে তার জয় হয়।
১৯৩০ সালে লীলা নাগের পরিকল্পনা অনুসারে কলকাতায় 'ছাত্রী ভবন ও দীপালি ছাত্রী সংঘ' কেন্দ্র প্রতিষ্ঠা করেছিলেন। কলকাতায় ছাত্রীদের থাকার জন্যে হোস্টেল কম ছিল, তাদের জন্যে এই আবাসিকা গড়ে ওঠে তার উদ্যোগে। দীপালী' ছাত্রী সংঘ বাংলার নারীকল্যান ও বিপ্লবী আন্দোলনে এক সুপরিচিত নাম। লীলা নাগের সম্পাদনায় নারীমুক্তি ও স্বাধীনতা আন্দোলন সংক্রান্ত 'জয়শ্রী' পত্রিকা প্রকাশে তার উদ্যোগ ও সাংগঠনিক ক্ষমতা প্রশংসনীয়। বরিশালে মহিলা আত্মরক্ষা সমিতির সম্মেলনে গ্রামে গ্রামে ঘুরে প্রচার করেছেন কর্মদক্ষতার সাথে। ১৯৪০ সালে বিপ্লবী ও গবেষক ড. অতীন্দ্রনাথ বসুর সাথে তার বিবাহ হয়।
২ জুলাই, ১৯৪১ সালে মাত্র ৩১ বছর বয়েসে তিনি মারা যান।
রিকশাচিত্র
রিকশাচিত্র বা রিকশা আর্ট বা ত্রিচক্রযানচিত্র ভারতীয় উপমহাদেশে, নব্য-রোমান্টিকতার মধ্যে আবির্ভূত একটি শিল্প ধারা। এই শিল্পকে বহমান ঐতিহ্য বা লিভিং ট্রেডিশনও বলা হয়।
এ ক্ষেত্রে স্থানীয় রাস্তার শিল্পী কতৃক ক্যানভাস হিসাবে রিকশার পিছনে ছোট ছোট অনুষঙ্গে এই বিশেষ চিত্রকলা লক্ষ করা যায়। যেখানে রিকশার মালিকের ইচ্ছায় হুডে বিভিন্ন ল্যান্ডস্কেপ ও পোর্ট্রেট চিত্রায়ন করা হয়।
বিশ শতকের প্রথমভাগে, মূলত ত্রিশের দশকে, ঢাকাসহ বাংলাদেশের আরো কয়েকটি জায়গায় রিকশার প্রচলন ঘটে। তবে সেসময়কার অর্থাৎ ত্রিশ ও চল্লিশের দশকে বাংলাদেশের রিকশাচিত্র সম্পর্কে তেমন কোন তথ্য জানা না গেলেও পঞ্চাশ ও ষাটের দশক থেকে এর ধারাবাহিক ইতিহাস জানা যায়। এই দীর্ঘ সময়ে অসংখ্য মোটিফ এঁকেছেন শিল্পীরা।
রিকশাকে সুসজ্জিত ও আকর্ষণীয় করাই হলো রিকশা আর্টের মূল লক্ষ্য। সাধারণত শিল্পীরা মহাজন এবং ক্রেতাদের চাহিদা অনুযায়ী ছবি এঁকে থাকেন।
বাহারী ও শৌখিন পরিবহন হিসেবে ঢাকায় রিকশার আগমন ১৯৪৭-এর দেশভাগের পর এবং তখন থেকেই সূত্রপাত রিকশাচিত্রের, পঞ্চাশ ও ষাটের দশক থেকে যা এ অঞ্চলে জনপ্রিয় হয়ে ওঠে। বাংলাদেশে রিকশাচিত্র ১৯৫০ এর দিকে ফিরে তাকালে দেখা যায় জ্যামিতিক নকশার পাশাপাশি ফুল, পাখি এমনকি জনপ্রিয় নায়ক-নায়িকাদের ছবি আঁকারও প্রচলন ছিল। যদিও উচ্চবিত্ত শ্রেণীর লোকজন রিকশাচিত্রের মর্যাদা সম্পর্কে অতোটা ওয়াকিবহাল নন এবং কিছুটা হেয় করেই দেখে থাকেন.।
ষাটের দশকে চলচ্চিত্র তারকাদের প্রতিকৃতি, স্বাধীনতাপরবর্তী সময়ে মুক্তিযুদ্ধ ও সত্তরের দশকের পর বর্ধিত ঢাকার কাল্পনিক দৃশ্য রিকশাচিত্রের প্রধান উপজীব্য ছিল। এ ছাড়া গ্রামীণ জনজীবন, প্রাকৃতিক দৃশ্য, মিথ বা ধর্মীয় কিংবদন্তি, স্মৃতিসৌধ, সংসদ ভবন, শহীদ মিনার, তাজমহল, সিনেমার দৃশ্য, রাস্তা ও পশুপাখির ছবি রিকশাচিত্রকে করেছে বৈচিত্র্যময়।
নিলয় আলমগীর
নিলয় আলমগীর একজন বাংলাদেশী মডেল ও অভিনেতা। তিনি ২০০৯ সালে বিএফডিসি, মার্কেট একসেস গ্রুপ ও এনটিভি আয়োজিত ফেয়ার অ্যান্ড লাভলী সুপার হিরো সুপার হিরোইন প্রতিযোগিতায় চ্যাম্পিয়ন হন।
নিলয় আলমগীর ২০০৯ সালে ফেয়ার এন্ড লাভলী সুপার হিরো সুপার হিরোইন প্রতিযোগিতায় বিজয়ী হওয়ার পর চলচ্চিত্র ও টিভি মিডিয়াতে তাঁর যাত্রা শুরু করেন। মাসুদ কাইনাৎ এর পরিচালিত "বেইলী রোড" চলচ্চিত্রে অভিনয়ের মাধ্যমে তিনি চলচ্চিত্রে আত্নপ্রকাশ করেন। . তাঁর সর্বশেষ সিনেমা অল্প অল্প প্রেমের গল্প যেটি ২৯ আগস্ট ২০১৪-তে মুক্তি পায়।
কেয়া হোয়াইট প্লাস ডিটারজেন্ট পাউডার, বাংলালিংক দেশ, আইস কুল সাবান, সিঙ্গার ইত্যাদি টিভি বিজ্ঞাপনে অংশগ্রহন করেছেন।
সোনার পাখি রূপার পাখি 
সালাউদ্দিন লাভলু
প্রিয় দিন প্রিয় রাত 
সালাউদ্দিন লাভলু
বীরেন্দ্রনাথ সরকার
বীরেন্দ্রনাথ সরকার (? - ৩ এপ্রিল, ১৯৭১) একজন বাঙালি স্বাধীনতা সংগ্রামী, জাতীয়তাবাদী আইনজীবী ও বাংলাদেশ মুক্তিযুদ্ধের শহীদ।
বীরেন্দ্রনাথ সরকারের জন্ম রাজশাহী জেলার বাগমারা এলাকায়। রাজশাহী বিবি হিন্দু একাডেমি থেকে প্রবেশিকা পাশ করেন ১৯৩২ এ। রাজশাহী কলেজ থেকে ১৯৩৬ খৃষ্টাব্দে আই.এ, ১৯৩৮ খৃষ্টাব্দে বি.এ পাস করেন। ছাত্রাবস্থাতেই বিপ্লবী রাজনীতিতে হাতেখড়ি হয়।
প্রথমে তিনি বেঙ্গল ভলান্টিয়ার্সের সদস্য ছিলেন। যাঁদের সঙ্গে তিনি রাজনীতি করেছেন, তাঁদের মধ্যে মহারাজ ত্রৈলোক্যনাথ চক্রবর্তীর নাম উল্লেখযোগ্য। স্বাধীনতা আন্দোলনে যোগ দেওয়ার অপরাধে, ১৯৩৯ সালে ব্রিটিশ সরকার তাকে বন্দী করে। দ্বিতীয় বিশ্বযুদ্ধের শুরুতে বন্দী হয়েছিলেন। মুক্তি পান ১৯৪৫ সালে। আজাদ আজাদ হিন্দ ফৌজের আন্দোলনে ছাত্র-যুবদের মধ্যে নেতৃত্ব দেন তিনি।
জেলে থাকাকালীন আইন পড়েছিলেন তিনি। নাচোল বিদ্রোহে সংগ্রামী নারী ইলা মিত্রর মামলায় বীরেন্দ্রনাথ সরকার কনিষ্ঠ আইনজীবী হিসেবে তার পক্ষে লড়েন কারণ সরকারের রোষানলে পড়ার ভয়ে তাঁর পক্ষে মামলা করার জন্য প্রথম দিকে প্রবীন আইনজীবীরা কেউই এগিয়ে আসেননি। এই বিখ্যাত মামলায় সরকারপক্ষের বাঘা বাঘা আইনজীবীর সঙ্গে লড়াই করেছিলেন আদালতে। এছাড়াও গরীব কৃষক আন্দীলনকারী, অসহায় মানুষদের হয়ে স্বতপ্রবৃত্ত হয়ে বিনা পারিশ্রমিকে মামলা করতেন সর্বজনশ্রদ্ধেয় আইনজীবী বীরেন্দ্রনাথ সরকার। রাজসাহী প্রেস ক্লাবের প্রতিষ্ঠাতা সভাপতি ছিলেন তিনি।
তার জীবনের বিরাট অংশই কেটেছে বিভিন্ন জেলে বা অন্তরীন অবস্থায়। পাকিস্তান গঠিত হওয়ার পরেও কারাবন্দী ছিলেন এই আজীবন বিপ্লবী। কমিউনিস্ট কর্মী আতাউর রহমান ও তার নেতৃত্বে ১৯৪৮ সাল থেকেই রাজশাহীতে বাংলা ভাষার পক্ষে আন্দোলন-সংগ্রাম শুরু হয়েছিল। বাংলাদেশ বাংলাদেশ মুক্তিযুদ্ধর সমর্থনে সমাবেশ ও মিছিলে বীরেন্দ্রনাথ সরকার ছিলেন বিশেষ ভূমিকায়। ২৫ মার্চ রাত থেকে পাকিস্তান সেনাবাহিনী গণহত্যা শুরু করলে তিনি মাতৃভূমি ত্যাগ করে যাননি। তাঁর গভীর বিশ্বাস ছিল, "‘অজাতশত্রু মানুষ আমি, কেউ আমাকে হত্যা করবে না।’" শুভানুধ্যায়ীরা তাকে বহুবার দেশ ছেড়ে ভারতে চলে যেতে অনুরোধ করলেও সাহসী বীরেন্দ্রনাথ পরোয়া করেননি।
১৯৭১ খৃষ্টাব্দের ৩ এপ্রিল রাজশাহী শহরে অবস্থানরত পাকিস্তান সেনাবাহিনীর একটি দল রাতে বীরেন্দ্রনাথের বাড়ি ঘেরাও করে। ঘাতকবাহিনী ঘুমন্ত অবস্থায় এই মহান বিপ্লবীকে গুলি করে হত্যা করে।
ল্যু মুন্দে এর্জে
ল্যু মুন্দে এর্জে () বেনওয়া পিটারসের লেখা একটি বই যেটাতে বেলজীয় কার্টুনিস্ট হার্জ এবং তার সৃষ্টি "দুঃসাহসী টিনটিন" সিরিজের ব্যাখ্যাচিত্রসহ কালপঞ্জি বিবৃত হয়েছে।
হার্জ এবং টিনটিন সম্পর্কিত বইয়ের অনেক তালিকায় "ল্যু মুন্দে এর্জে" স্থান পেয়েছে। এন্টারটেইনমেন্ট উইকলি ম্যাগাজিন মন্তব্য করেছে যে, বইটি "টিনটিনকে নিয়ে প্রশংসনীয় একটি বিবরণ, যেখানে এই ছোট্ট নায়কের সব রহস্য জমা করা হয়েছে।"
এম৪ কারবাইন
এম৪ কারবাইন(আনুষ্ঠানিক নাম:কারবাইন,ক্যালিবার ৫.৫৬মিমি,এম৪) এম১৬এ২ হামলামূলক রাইফেল এর একটি ছোট এবং হালকা সংস্করণ। এটি একটি ৫.৫৬×৪৫মিমি ন্যাটো, শীতাতপ নিয়ন্ত্রিত, সরাসরি যুদ্ধের উপযোগী গ্যাস-চালিত, ম্যাগাজিন-ফেড কারবাইন। এর ব্যারেল এবং টেলিস্কোপিক স্টক রয়েছে।
এম৪ কারবাইন সবচেয়ে বেশি ব্যবহৃত হয় যুক্তরাষ্ট্রের সেনাবাহিনী এর দ্বারা।বর্তমানে এটি বেশিরভাগ ক্ষেত্রে এম১৬ রাইফেলগুলোর জায়গায় প্রাথমিক অস্ত্র হিসেবে ব্যবহৃত হচ্ছে।
এম৪ এম২০৩ গ্রেনেড লঞ্চার অবরহণ করতেও সক্ষম। এর ব্যারেলের দূরবর্তী ধাপটি তৈরী করা হয়েছে এম২০৩ ধারণ করার উপযুক্ত হার্ডওয়্যার দ্বারা।তাছাড়া এম৪ অর্ধ-স্বয়ংক্রিয় এবং তিন রাউন্ড বার্স্ট মোড(এম১৬এ২ এবং এম১৬এ৪ এর মতো) সহ আরোও অনেক রকমে গুলি চালাতে সক্ষম যেখানে এম১৬এ১ সম্পূর্ণ স্বয়ংক্রিয় গুলি চালাতে সক্ষম।ফলে এর ৫.৫৬×৪৫মিমি ন্যাটো কার্তুজ অনেক দ্রুত গতিতে নিক্ষিপ্ত হয় এবং আঘাতের সময় প্রচুর শক্তি উৎপন্ন করে।
পূর্বে বেশিরভাগ জটিল যুদ্ধ এবং সঙ্ঘাতের ক্ষেত্রে এম১৬ রাইফেল ব্যবহার করা হতো। তাছাড়া ভিয়েতনাম যুদ্ধ এ সিএআর-১৫ গোত্রভূক্ত রাইফেলগুলো ব্যবহৃত হয়েছিলো। এইসব রাইফেলের ডিজাইনে একটি সমস্যা ছিলো।এবং তা ছিলো এগুলোর ব্যারেলের দৈর্ঘ্য প্রায় ১০ ইঞ্চি এর অর্ধেক ছিলো। যার ফলে এর গতি ছন্দে সমস্যার সৃষ্টি হচ্ছিলো। ফলে এর পাল্লা আর নিশানা লাগানোর সঠিকতা কমে গিয়েছিলো। 
তাছাড়া বড় ধরনের দমনমূলক কাজে এইসব ছোট নিশানার রাইফেলগুলোর ব্যবহারে তাই তেমন ভালো ফল পাওয়া যাচ্ছিলো না। তাই ১৯৮৮ সালে কোল্ট নামের এক কোম্পানি "কোল্ট কোমান্ডো" এবং "এম১৬এ২" রাইফেল দুইটির সেরা ফিচারগুলোর সমন্বয়ে "এক্সএম৪" নামের নতুন এক রাইফেল তৈরির কাজ শুরু করে।
"এক্সএম৪" কে ১৪.৫ ইঞ্চির ব্যারেল এবং ১:৭ অনুপাতের রিফ্লিং টুইস্ট দেয়া হয় যাতে এটি ৬২ রাউন্ডের ভারী এম৮৫৫ ব্যবহার করতে পারে। ব্যারেলের দৈর্ঘ্য বেশি হওয়াতে এর গতি আর নিশানা উন্নত হয়,এর সামনের আগায় একটি নল লাগানো সম্ভব হয় যাকে বেয়নেট বলে। ফলে এটি এম২০৩ গ্রেনেড লঞ্চার ধারণ করতে সক্ষম হয়। তাছাড়া এর মধ্যে "এম১৬এ২" রাইফেলের উন্নত রিয়ার সাইট এবং কার্তুজ গার্ড যুক্ত করা হয়।পরিশেষে ১৯৯৪ সালে অফিসিয়ালভাবে যুক্তরাষ্ট্রের সামরিক বাহিনী "এক্সএম৪" রাইফেল গ্রহণ করে এবং এর নাম দেয়. "এম৪ কারবাইন"। এটি "এম১৬এ২" রাইফেলগুলোর স্থলাভিষিক্ত হয়। 
এছাড়া এটি বেশিরভাগ সাবমেশিন গানগুলোকে সরিয়ে দিয়ে যুক্তরাষ্ট্রের মিলিটারি দ্বারা সবচেয়ে বেশি ব্যবহৃত রাইফেলগুলোর একটিতে পরিণত হয়। 
যুক্তরাষ্ট্রের মেরিন করপোরেশন পর্যন্ত সকল কর্ণেল,লেফটেনেন্ট অফিসারদের ব্যারেটা এম৯ এর পরিবর্তে এম৪ কারবাইন ব্যবহার করার নির্দেশ দেয়।
ডানকুনি
ডানকুনি হল কলকাতা শহরের কাছে অবস্থিত একটি শিল্প শহর। এটি পশ্চিমবঙ্গের হুগলি জেলার অন্তর্গত শ্রীরামপুর মহকুমায় অবস্থিত।শহরটি কলকাতা মহানগর অঞ্চল বা বৃহত্তর কলকাতা এর অন্তর্গত। ডানকুনি থেকে হাওড়া শহর ১৫ কিলোমিটার দূরে ও কলকাতা শহর ও শিয়ালদহ স্টেশন ১৬ কিমি দূরে অবস্থিত। নেতাজি সুভাষচন্দ্র বসু আন্তর্জাতিক বিমানবন্দর ডানকুনি থেকে দূরত্বে অবস্থিত। শহরটি রেলপথ ও সড়ক পথ দ্বারা রাজ্যের প্রধান শহর গুলি যেমন - কলকাতা, হাওড়া , দুর্গাপুর ও আসানসোল এর সঙ্গে যুক্ত। এই শহরে একটি রেল কারখানা গড়ে উঠেছে।শহরটি দ্রুত শিল্প শহর হিসাবে বৃদ্ধি পাচ্ছে।
ভারতে ২০১১ সালের জনগননায় ডানকুনি শহরের জনসংখ্যা হয়েছে ২ লক্ষ ৪৯ হাজার ৮৪০ জন।এর মধ্যে পুরুষের সংখ্যা ১ লক্ষ ২৮ হাজারের বেশি ও নারীর সংখ্যা ১ লক্ষ ২১ হাজারের বেশি।০ থেকে ৬ বছরের শিশুর সংখ্যা শহরটির মোট জনসংখ্যা ১২ শতাংশ।
এন এইচ ২ ও এন এইচ ৬ এর টর্মিনাল বা প্রন্তিক এই শহরে ।এই শহরটি আরও অনেক গুলি প্রধান সড়কের মিলন স্থল।এই শহর থেকে দুর্গাপুরের পালশীট পর্যন্ত দুর্গাপুর এক্সপ্রেসওয়ে হিসাবে পরিচিত।এটি জাতীয় সড়ক ২ এর অংশ।এই শহরের মধ্য দিয়ে গেছে এশিয়ান মহাসড়ক ১ বা এএইচ১।এছাড়া জাতীয় সড়ক ২ ও ৬ কে এই শহর থেকে বেলঘড়িয়া এক্সপ্রেসওয়ে দ্বারা দমদম এর কাছে ৩৪ নং জাতীয় সড়ক (ভারত) সঙ্গে যুক্ত।ডানকুনি-মেমরী সড়ক ডানকুনিকে দিল্লি রোডের সঙ্গে যুক্ত করেছে।
এই শহরের প্রধান রেল স্টেশন হল ডানকুনি জংশন।এই রেল পথটি "হাওড়া -বর্ধমান (কর্ড লাইন)রেলপথে" অবস্থিত। স্টেশনটিতে মোট ৫ টি প্লাটফর্ম রয়েছে। আবার এই শহরটি বালি ঘাট- দক্ষিনেশ্বর স্টেশন বরাবর বিবেকানন্দ সেতু হয়ে শিয়ালদহ স্টেশনের সঙ্গে যুক্ত। ডানকুনি বর্তমানে রেল যোগাযোগের গুরুত্ব পূর্ন স্থান। শিয়ালদ ও হাওড়া দুই প্রধান রেলওয়ে শাখার সাথেই ডানকুনি সুসংযুক্ত।
ডানকুনি থেকে সবচেয়ে কাছের বিমান বন্দর হল নেতাজি সুভাষচন্দ্র বসু আন্তর্জাতিক বিমানবন্দর।এই বিমাবন্দরটি থেকে ডানকুনি দূরে অবস্থিত।
ডানকুনি শহরের শিক্ষাব্যবস্থা অনেকটাই উন্নত।এই শহরের অনেক গুলি প্রাথমিক বিদ্যালয় ও উচ্চ বিদ্যালয় রয়েছে। বিদ্যালয় গুলি হল-
এটি একটি শিল্প শহর। এখানে বেশ কিছু শিল্প কেন্দ্র গড়ে উঠেছে।এখানে "মাদার ডেয়ারি", রেড কাউ, কো"কা কোলা", নিজন টিউবস, প্রকাশ লাইট, এ ওয়ান বিস্কুট, ফুড ডিপার্মেন্ট ওফ ইন্ডিয়া, "বিখ্যাত
এই শহরকে কেন্দ্র করে কলকাতা মেট্রোপলিটন অথরিটি ৪৮৪৬ একর জমিতে নতুন একটি শহর নিল্মানের পরিকল্পনা নিয়েছে। এর ফলে ডানকুনি শহরটি আরও প্রসারিত হবে। প্রকল্পটিতে ৪০৫৬ একর জমিতে শহর নির্মাণ করা হবে বাকি ৭৭৭ একর জমিতে শিল্পাঞ্চল গড়া হবে। বর্তমানে এই প্রকল্পের কাজ চলছে। এই প্রকল্পে মোট সম্পূর্ন ৫ টি ও আংশিক ভাবে ১৫ টি গ্রামে জমি অধিগ্রহন করা হবে।এই প্রকল্প এলাকা চারটি থানার অন্তর্গত। এই থানা চারটি হল - ডানকুনি, সিঙ্গুর, শ্রীরামপুর, ও চন্ডীতলা থানা। এই এলাকার প্রধান স্টেশন গুলি হল - বেমপুর, জানাই রোড, ও ডানকুনি।
টিনটিন সম্পর্কিত বইয়ের তালিকা
বেলজীয় কার্টুনিস্ট হার্জের "দুঃসাহসী টিনটিন" কমিকস সিরিজ সম্পর্কিত বইসমূহের একটি তালিকা নিচে দেয়া হলো।
মৃত্যু-পরবর্তী চেতনা
মৃত্যু-পরবর্তী চেতনা  হল সমাজ ও সংস্কৃতির পরকাল সম্পর্কিত একটি সাধারণ ধারণা। বৈজ্ঞানিক গবেষণার দ্বারা প্রতিষ্ঠিত হয়েছে যে, মন ও চেতনা মস্তিষ্কের শারীরবৃত্তীয় কার্যকলাপ দ্বারা একে অপরের সাথে সম্পর্কযুক্ত থাকে। মস্তিষ্কের কার্যকলাপ বন্ধ হয়ে গেলে একে ব্রেইন ডেথ বলা হয়। যাইহোক, অনেক ব্যক্তি পরকালে বিশ্বাস করে যা অনেক ধর্মেরই একটি বৈশিষ্ট্য।
নিউরোসায়েন্স বা স্নায়ুবিজ্ঞান একটি বিশাল আন্তঃবিষয়ক ক্ষেত্র যার প্রিমিস বা প্রতিজ্ঞা হল, সমস্ত আচরণ এবং জ্ঞান সম্পর্কিত ক্রিয়া নিয়ে মন গঠিত হয় এবং এগুলোর উৎস্য হচ্ছে স্নায়ুতন্ত্র, বিশেষ করে মস্তিষ্ক। এই মতামত অনুসারে মনকে মস্তিষ্ক দ্বারা পরিচালিত কার্যসমূহের একটি সমষ্টি হিসেবে বিবেচনা করা যায়।.
বেশ কিছু বৈজ্ঞানিক সাক্ষ্য-প্রমাণ আছে যেগুলো মনের উপর মস্তিষ্কের ভূমিকা নির্দেশ করে। সংক্ষেপে কিছু উদাহরণ দেয়া হল। 
একসময় মৃত্যুকে শ্বাস প্রশ্বাস এবং হার্টবিট বা হৃদস্পন্দন বন্ধ হওয়া (কারডিয়াক এরেস্ট) হিসেবে সংজ্ঞায়িত করা হত। কিন্তু সিপিআর (কার্ডিওপালমোনারি রিসাসিটেশন) এবং ডিফাইব্রিলেশন প্রক্রিয়ার আবিষ্কার ও উন্নয়নের ফলে সেই সংজ্ঞা বর্তমানে অপর্যাপ্ত কারণ এই প্রক্রিয়াগুলোর মাধ্যমে কখনও কখনও শ্বাস প্রশ্বাস ও হৃদস্পন্দন পুনরায় চালু করা যায়। অতীতে যে সকল ঘটনা আকষ্মিকভাবে মৃত্যু ঘটাতো এখন আর সেগুলো সকল ক্ষেত্রে মৃত্যুর কারণ হয় না। কখনও কখনও কার্যকরী হৃৎপিণ্ড বা ফুসফুস ছাড়াও লাইফ সাপোর্ট ডিভাইস, অর্গান ট্রান্সপ্ল্যান্ট এবং কৃত্রিম পেসমেকারের সাহায্যে জীবন বাঁচানো যাচ্ছে।
এটাও বলা যায় যে, কোন ব্যক্তির পক্ষে নিজেকে কখনও মৃত বলে সংজ্ঞায়িত করতে বা উপসংহার টানা সম্ভব নয়,  বিশেষ করে যেখানে ব্যক্তির ইচ্ছা, উপলব্ধিকে তার কথা এবং কাজের মত জ্ঞান ও চিন্তার জন্য আবশ্যিক ও পূর্বশর্ত হিসেবে ধরা হয়। আর তাই কারও মৃত্যু কোন দ্বিতীয় ব্যক্তির দ্বারাই নিশ্চিন্ত করতে হয়। আর এখানেই মৃত্যুর বা মৃত্যুর সময়ের একটি যথার্থ সংজ্ঞার প্রয়োজন। বর্তমানে চিকিৎসক এবং মৃত্যু পরীক্ষক বা করোনারগণ ব্যক্তির মৃত্যুকে সংজ্ঞায়িত করার জন্য "ব্রেইন ডেথ" বা "বায়োলজিকাল ডেথ" শব্দকে ব্যবহার করেন। ব্রেইন ডেথকে বর্তমানে মস্তিষ্কের কার্যাবলির (এবং জীবনক্রিয়া সম্পাদনের জন্য সকল ইনভলান্টারি বা অনৈচ্ছিক ক্রিয়ার) সম্পূর্ণ সমাপ্তি এবং অপরিবর্তনীয় ক্ষতি হিসেবে সংজ্ঞায়িত করা হয়।
বর্তমান স্নায়ুবিজ্ঞানগত দৃষ্টিভঙ্গি অনুসারে ব্রেইন ডেথ এর পর চেতনা টিকে থাকতে ব্যর্থ হয় এবং অন্য সকল প্রকার মানষিক প্রক্রিয়ার সাথে এটাও চিরতরে হারিয়ে যায়।
নিয়ার-ডেথ এক্সপেরিয়েন্স বা মৃত্যু-পূর্ব অভিজ্ঞতা হল একটি ব্যক্তিগত অভিজ্ঞতা যা আশু মৃত্যু এবং অনেকগুলো সাম্ভাব্য অনুভূতির সাথে সম্পর্কিত। স্নায়ুবিজ্ঞানের বিভিন্ন গবেষণা এই অভিজ্ঞতাকে একটি হেলুসিনারি স্টেট বা বিভ্রম অবস্থা বলে মনে করে থাকে যা বিভিন্ন ধরণের নিউরোলজিকার ফ্যাক্টর যেমন সেরেব্রাল এনক্সিয়া, হাইপারকারবিয়া, মস্তিষ্কের টেম্পোরাল লোবের এবনরমাল আচরণ এবং ব্রেইন ড্যামেজ এর কারণে ঘটে।
চাটনি
চাটনি (সংস্কৃত- "चटनी", ) একটি সসজাতীয় খাবার যা দক্ষিণ এশিয়ার দেশসমূহে খুবই জনপ্রিয়। উপকরণের তারতম্যের কারণে চাটনি প্রকারভেদ নির্ভর করে। টমেটো থেকে শুরু করে বাদাম বাটা দিয়েও চাটনি প্রস্তুত করা হয়।
দক্ষিণ ভারতে ভাজা শুকনো মসুর ডাল থেকে চাটনির গুড়ো তৈরী করা হয় যা ইডলিস এবংং দোসার সাথে ব্যবহার করা হয়। বাদানের চাটনি শুকনো এবং ভেজা দুইভাবেই প্রস্তুত করা যায়।
চাটনি শব্দটি হিন্দী চটনি থেকে এসেছে যার অর্থ চাটা। ভারতীয় উপমহাদেশে প্রচলিত ভাষাসমূহে চাটনিকে বিভিন্ন ভাবে উচ্চারণ করা হয়।
টিনটিন ইন টিবেট (ভিডিও গেম)
টিনটিন ইন টিবেট একটি ভিডিও গেম যা "তিব্বতে টিনটিন" কমিকস অবলম্বনে তৈরি হয়েছে। এর মূল রচয়িতা ছিলেন বেলজীয় কার্টুনিস্ট হার্জ। এই গেমটির ধারায় আরেকটি গেম নির্মিত হয়েছিল "প্রিজনারস অফ দ্য সান" নামে। ১৯৯৫ সালের শেষাংশে এটি সুপার এনইএস, গেম বয়, গেম গিয়ার এবং সাগা জেনেসিস/মেগা ড্রাইভের জন্যে মুক্তি দেয়া হয়। এর পিসি (এমএস-ডস ও উইন্ডোজ ৯৫) সংস্করণ বেরোয় ১৯৯৬ সালে এবং ২০০১ সালে গেম বয় কালারের জন্যেও প্রকাশিত হয়।
ডায়ালাইসিস
মানুষ এবং অন্যান্য প্রাণীর শরীরে শারীরিক বিপাকের ফলে যে বর্জ্য তৈরী হয় তা শরীর থেকে বের করে দেওয়ার জন্য ছাঁকনি হিসেবে কিডনি কাজ করে। কিডনি শরীরে প্রবাহিত সমস্ত রক্ত ছেকে পানির সাথে মিশিয়ে মূত্র হিসেবে শরীরের বর্জ্য পদার্থ বের করে দেয়। কোন কারনে কিডনি নষ্ট হলে কিডনির পরিবর্তে কৃত্রিম ছাঁকনি ব্যবহার করে তার মধ্যে দিয়ে শরীরে প্রবাহিত সমস্ত রক্ত ছেঁকে শরীর থেকে বর্জ্য বের করে দেওয়ার প্রক্রিয়াকে চিকিৎসা শাস্ত্রে বলা হয় ডায়ালাইসিস্ এবং যে কৃত্রিম ছাঁকনি দিয়ে এ ছাঁকন প্রক্রিয়া করা হয় তাকে বলা হয় ডায়ালাইজার।
সাধারণত কিডনি বিকল হলে ডায়ালাইসিস্ করতে হয়। কিডনি বা বৃক্ক এবং এর বিকল্প ডায়ালাইজার তরল পদার্থের ব্যাপন (diffusion) প্রক্রিয়ার মাধ্যমে রক্ত হতে বর্জ্য পদার্থ এবং সূক্ষ ছাঁকন প্রক্রিয়ায় (ultrafiltration) পানি ছেঁকে একে মূত্র হিসেবে শরীর থেকে বের করে দেয় ।
একই ডায়ালাইজার এর মধ্যে দিয়ে একাধিক রোগীর রক্ত প্রবাহিত করে পরিশোধন করলে রক্তের মাধ্যমে রক্ত বাহিত মারাত্মক সংক্রামক রোগ যেমন হেপাটাইটিস বি হবার সম্ভাবনা থাকে। তাই, কিডনি রোগীদের চিকিৎসায় ডিসপোজেবল (ব্যবহারের পর ফেলে দেওয়া হয়) ডায়ালাইজার ব্যবহার করা আবশ্যক।
ডায়ালাইজার
মানুষ এবং অন্যান্য প্রাণীর শরীরে শারীরিক বিপাকের ফলে যে বর্জ্য তৈরী হয় তা শরীর থেকে বের করে দেওয়ার জন্য ছাঁকনি হিসেবে কিডনি কাজ করে। কিডনি শরীরে প্রবাহিত সমস্ত রক্ত ছেকে পানির সাথে মিশিয়ে মূত্র হিসেবে শরীরের বর্জ্য পদার্থ বের করে দেয়। কোন কারনে কিডনি নষ্ট হলে কিডনির পরিবর্তে কৃত্রিম ছাঁকনি ব্যবহার করে তার মধ্যে দিয়ে শরীরে প্রবাহিত সমস্ত রক্ত ছেঁকে শরীর থেকে বর্জ্য বের করে দেওয়ার প্রক্রিয়াকে চিকিৎসা শাস্ত্রে বলা হয় ডায়ালাইসিস্ এবং যে কৃত্রিম ছাঁকনি দিয়ে এ ছাঁকন প্রক্রিয়া করা হয় তাকে বলা হয় ডায়ালাইজার।
কিডনি রোগ চিকিৎসায় ব্যবহত কৃত্তিম বৃক্ক বা আর্র্টিফিশিয়াল কিডনি বা ডায়ালাইজার তরল পদার্থের ব্যাপন (diffusion) প্রক্রিয়ার মাধ্যমে রক্ত হতে বর্জ্য পদার্থ এবং সূক্ষ ছাঁকন প্রক্রিয়ায় (ultrafiltration) পানি ছেঁকে একে মূত্র হিসেবে শরীর থেকে বের করে দেয় ।
একই ডায়ালাইজার এর মধ্যে দিয়ে একাধিক রোগীর রক্ত প্রবাহিত করে পরিশোধন করলে রক্তের মাধ্যমে রক্ত বাহিত মারাত্মক সংক্রামক রোগ যেমন হেপাটাইটিস বি হবার সম্ভাবনা থাকে। তাই, কিডনি রোগীদের চিকিৎসায় ডিসপোজেবল (ব্যবহারের পর ফেলে দেওয়া হয়) ডায়ালাইজার ব্যবহার করা আবশ্যক।
ক্ষীর
ক্ষীর বা মেওয়া বাংলার নিজেস্ব মিষ্টি। ক্ষীর শুধু মিষ্টিই নয় এটি অন্যান্য মিষ্টির সহযোগী এবং প্রধান উপকরণ হিসাবে ব্যবহার করা হয়। উত্তরভারতে ক্ষীর নামটি পায়েস হিসাবে ব্যবহার করলেও বাংলায় ক্ষীর সম্পূর্ন ভিন্ন স্বাদের ও ভিন্ন মিষ্টি।
ক্ষীর প্রস্তুত করার জন্য একমাত্র উপাদান হলো খাঁটি দুধ।খাঁটি দুধের তিন ভাগকে জ্বাল দিয়ে শুকিয়ে একভাগ করা হলে ক্ষীর তৈরী হয়। তবে দুধে অনেক সময় এরারুট, সুজি ও পানিফলের পালো এবং চিনি মিশিয়ে গাঢ় ও মিষ্টি করা হয়। তবে সেই ক্ষীরের স্বাদ নির্জলা খাঁটি দুধের মতন হয় না, গন্ধ, স্বাদ ও বর্ণে বিস্তর পার্থক্য থেকে যায়।
তবে সমুদয় দুধ শুকিয়ে চার ভাগ থেকে এক ভাগ করলে ডেলা ক্ষীর না খোয়া ক্ষীর তৈরী হয়। এই খোয়া ক্ষীর নানা মিষ্টি প্রস্তুতিতে তৈরী করা হয়।
ক্ষীর বাংলার মিষ্টির এক অপরিহার্য উপাদান। ক্ষীরকে দুই রকম ভাবে প্রস্তুত করা হয়।
খোয়া ক্ষীরকে অনেক মিষ্টিতে ব্যবহার করা হয়। এর মধ্যে কানসাট, ক্ষীরের বরফি ইতাদি মিষ্টিতে ব্যবহার উল্লেখযোগ্য।
অর্ধতরল ক্ষীর রসমালাই জাতীয় মিষ্টিতে ব্যবহার করা হয়। এক্ষেত্রে ক্ষীরের মধ্যে ছোট ছোট মিষ্টিকে ডুবিয়ে দেওয়া হয়।অবনীন্দ্রনাথ ঠাকুরের লেখা ক্ষীরের পুতুল গল্পে ক্ষীরের উল্লেখ আছে। এখানে দুয়োরানি ক্ষীর দিয়ে তার পুত্র তৈরী করে বিয়ে করাতে পাঠিয়েছেন এবং ষষ্ঠী ঠাকুর সেই ক্ষীরের পুতুল খেয়ে ফেলায় পরে একটা পুত্র উপহার দেন।
বাংলায় অতি পরিচিত একটি বাগধারা হলো -
এই কথাটির অর্থ ধৈর্য ধরলে সফলতা আসে।
ক্ষীরের অপর নাম হলো মেওয়া। দুধকে অনেকক্ষণ ধরে ধৈর্য ধরে জ্বাল দিলে তা উপাদেয় ক্ষীরে পরিনত হয়। সেটাই বাংলার লোক সমাজে চলিত কথায় ব্যবহার হয়।
শাক
শাক বা পাতা সবজি হল এক ধরনের উদ্ভিদ যার পাতা সবজি হিসাবে খাওয়া হয়। পাতা ছাড়াও মাঝেমধ্যে পাতাবৃন্ত ও কচি কাণ্ড এর অন্তভুর্ক্ত। যদিও বিভিন্ন প্রকারের উদ্ভিদ শাকের আওতায় আসে, অধিকাংশের পুষ্টিগুণ ও রান্নার পদ্ধতি অনুসারে শাকের সাথে ভাগ করা হয়।
প্রায় এক হাজার প্রজাতির উদ্ভিদের পাতা খাওয়ার উপযোগী হিসাবে জানা যায়। শাক অধিকাংশ সময় লতাপাতা বা গুল্মজাতীয় ও ক্ষণস্থায়ী উদ্ভিদ হয়ে থাকে, যেমনঃ লেটুস, পালংশাক, নাপা শাক। আদানসোনিয়া, অ্যারেলিয়া, মোরিঙ্গা, মোরাস ও টুনা প্রজাতি সহ কিছু অরণ্যময় বা বৃহদাকার উদ্ভিদের পাতাও শাক হিসাবে খাওয়া যায়।
শাক বা পাতা সবজিতে সাধারণত চর্বি ও ক্যালরি পরিমাণে খুব কম থাকে বা নেই। এবং প্রোটিন, ফাইবার, ভিটামিন সি, প্রো ভিটামিন এ ক্যারটিনয়েড, ম্যাঙ্গানিজ ও ভিটামিন কে উচ্চ পরিমাণে থাকে।
২০১৭ বিশ্ব অ্যাথলেটিকস চ্যাম্পিয়নশিপ
১৬শ বিশ্ব অ্যাথলেটিক্স চ্যাম্পিয়নশিপ যুক্তরাজ্যের রাজধানী লন্ডনে অনুষ্ঠিত হবে। আগস্ট, ২০১৭ সালে অনুষ্ঠিতব্য বিশ্ব অ্যাথলেটিকস চ্যাম্পিয়নশিপ প্রতিযোগিতা আয়োজনের বিষয়টি আন্তর্জাতিক অ্যাথলেটিকস ফেডারেশন (আইএএএফ) কর্তৃক ১১ নভেম্বর, ২০১১ তারিখে মোনাকোয় ঘোষণা করা হয়। এ চ্যাম্পিয়নশিপেই বিখ্যাত স্প্রিন্টার উসেইন বোল্টের শেষবারের মতো অংশ নেয়ার কথা রয়েছে।
১ সেপ্টেম্বর, ২০১১ তারিখে প্রতিযোগিতা আয়োজনের শেষ তারিখ অতিবাহিত হবার পর দেখা যায় লন্ডন ও দোহা - এ দুই শহর তাদের প্রার্থীতা নিশ্চিত করে। বার্সেলোনা নিলাম প্রক্রিয়ায় অংশগ্রহণের বিষয়টি আলোচনা করতে শুরু করলে স্থানীয় জনগণের প্রয়োজনীয় সমর্থন না থাকায় ও অর্থনৈতিক সঙ্কটের কারণে পিছিয়ে পড়ে।
আইএএএফ মূল্যায়ণ কমিশন দুই শহরের বিষয়ে মূল্যায়ণে অগ্রসর হয়। ২ অক্টোবর লন্ডন পরিদর্শনের পর ৪ অক্টোবর দোহায় যায়। সেখানে ৬ অক্টোবর পর্যন্ত তারা অবস্থান করে। এরপর ১১ নভেম্বর, ২০১১ তারিখে চূড়ান্ত সিদ্ধান্তের বিষয়ে ঘোষণা আসে। আনুষ্ঠানিকভাবে লন্ডনকে প্রতিযোগিতা আয়োজনের বিষয়ে নিশ্চিত করা হয়।
৫ সেপ্টেম্বর, ২০১১ তারিখে দোহা ২০১৭ সালের বিশ্ব চ্যাম্পিয়নশিপ আয়োজনে প্রচারণা কার্য উদ্বোধন করে। নিলাম প্রক্রিয়ায় অংশগ্রহণের জন্যে তারা ‘শক্তিশালী বিশ্ব চ্যাম্পিয়নশিপের জন্য সঠিক অংশীদার’ শিরোনামে স্লোগান ব্যবহার করে। আব্দুল্লাহ আল জাইনি ও আফ্রোদিতি মসসৌদী’র নেতৃত্বে ছিলেন। 
এছাড়াও, আইএএএফের সদস্য ব্রায়ান রোকেও এতে সম্পৃক্ত করা হয়। আবহাওয়া নিয়ন্ত্রিত খলিফা স্টেডিয়ামকে নব আঙ্গিকে সাজানো হয়। উদ্বোধনী অনুষ্ঠানের পর রাত্রিতে ম্যারাথনের আয়োজন করা হয়।
৬ সেপ্টেম্বর, ২০১১ তারিখে লন্ডন ২০১৭ সালে চ্যাম্পিয়নশিপ আয়োজনের জন্যে ‘রেকর্ড ভাঙ্গার জন্য প্রস্তুত হও’ শিরোনামীয় স্লোগান ব্যবহার করে। ১৫ বছরেরও কম সময়ের মধ্যে এ শহরটি চারটি নিলাম প্রক্রিয়ায় অংশ নিয়েছে। লন্ডনের নিলাম দল মন্তব্য করে যে, যদি নিলামে তারা জয়যুক্ত হয়, তাহলে ‘বিশ্ব অ্যাথলেটিকসে মহিলাদের অংশগ্রহণের’ বিষয়ে প্রকল্প গ্রহণ করবে।
লন্ডনের স্ট্রাটফোর্ডের সাবেক অলিম্পিক স্টেডিয়ামে চ্যাম্পিয়নশিপ প্রতিযোগিতা অনুষ্ঠিত হবে। এ স্টেডিয়ামের দর্শক ধারন সক্ষমতা ৬০,০০০।
যুক্তরাজ্যে টেলিভিশনে সরাসরি সম্প্রচারের জন্যে বিবিসিকে দায়িত্ব দেয়া হয়। অন্যদিকে, মার্কিন যুক্তরাষ্ট্রে এনবিসিইউনিভার্সেল কর্তৃপক্ষ সম্প্রচারের দায়িত্ব নেয়।
১ অক্টোবর, ২০১৬ তারিখ থেকে ২৩ জুলাই, ২০১৭ তারিখে অনুষ্ঠিত সময়সীমায় প্রতিযোগিতায় অংশগ্রহণের মাধ্যমে ক্রীড়াবিদদের অংশগ্রহণের মানদণ্ড নির্ধারণ করা হয়। তবে, রাস্তার প্রতিযোগিতা ও সম্মিলিত প্রতিযোগিতাসমূহের জন্য মার্চ, ২০১৬-কে অনুমোদন দেয়া হয়।
চাপাতি
চাপাতি (চপাতি, চাপ্পাতি, ছাপ্পাতি, চাপাথি, চাপ্পাথি নামেও পরিচিত) একধরণের রুটি যা  ভারতীয় উপমহাদেশের দেশসমূহের মধ্যে বাংলাদেশ, ভারত, নেপাল, পাকিস্তানএবং শ্রীলঙ্কায় খুবই জনপ্রিয়। দক্ষিণ এশিয়ার প্রবাসীদের জন্য চাপাতি সারা বিশ্বেই পরিচিত। বিশেষ করে হিন্দু ব্যবসায়ীদের হাত ধরে মধ্য এশিয়া, দক্ষিণ-পূর্ব এশিয়া, পূর্ব আফ্রিকা ও ক্যারিবিয়ান দ্বীপপুঞ্জে চাপাতি বিস্তৃতি লাভ করেছে।
চাপাতি শব্দটি হিন্দী চপত (चपत) থেকে এসেছে যার অর্থ চ্যাপ্টা। चपत দিয়ে ঐহিত্যগতভাবে এই রুটি তৈরীর পদ্ধতিকে বোঝায়। দুই হাতের তালুর মাঝে রেখে থাপড়ে থাপড়ে গোলাকার রুটি তৈরী করা হয়। প্রতি থাপড়ে ময়দার তালটি একবার করে ঘোরে। ১৬ শতকে মুঘল সম্রাট আকবরের জীবনীকার আবুল ফজল এর লেখা আইন ই আকবরিতে চাপাতির কথা উল্লেখ আছে।
আটা, লবন এবং পানি মিশিয়ে নরম খামি তৈরী করা হয়। এই খামি থেকে চাপাতি তৈরী করা হয়। গমের আটায় চাপাতি ভালো হয়। ঐতিহ্যগতভাবে রুটি এবং ভাত তৈরীর সময় লবন ব্যবহার করা হয় না।
প্লাসকো ভবন
প্লাসকো ভবন (, "Sakhteman Plasko") হল একটি ১৭ তলা বিশিষ্ট ভবন যেটি ইরানের রাজধানী তেহরানে অবস্থিত। এটি তৈরি হয়েছিল ১৯৬২ সালে যখন ইরান অর্থনৈতিকভাবে সমৃদ্ধ হচ্ছিল। তৎকালে, ইরানের সুপরিচিত ব্যবসায়ী ছিলেন হাবিব ইলঘানিয়ান। তার প্লাস্টিক কোম্পানির নামের পরই এই ভবনটির নাম প্লাসকো ভবন রাখা হয়। এটি আবাসিক এবং বাণিজ্যিক ভবন হিসেবে বেশি ব্যবহৃত হতো। তাছাড়া নিচতলায় ছিল বড় শপিং মল। এর ওপর তলায় ছিল একটি রেস্টুরেন্ট। তাছাড়া ভবনটিতে কিছু কাপড়ের দোকানও ছিল।
তৈরি হওয়ার পর এটিই ছিল ইরানের সবচেয়ে উঁচু ভবন। তাছাড়া এটি ছিল তখনকার মর্যাদাপূর্ণ ভবন। ভবনটি ১৯ জানুয়ারি ২০১৭ সালে অগ্নিকান্ডে ধ্বশে পড়ে।
কক্সবাজার ইন্টারন্যাশনাল ইউনিভার্সিটি
কক্সবাজার ইন্টারন্যাশনাল ইউনিভার্সিটি ২০১৩ সালে প্রতিষ্ঠিত হয়। এর স্থায়ী ক্যাম্পাস ডায়নামিক কক্স কিংডম, কলাতলি মোড়ে অবস্থিত। এটি কক্সবাজার জেলার একমাত্র সরকার ও ইউ জি সি অনুমোদিত বেসরকারি বিশ্ববিদ্যালয়। এটি বাংলাদেশের সর্বদক্ষিণের একমাত্র বিশ্ববিদ্যালয়। বিশ্ববিদ্যালয় থেকে পৃথিবীর দীর্ঘতম সমুদ্র সৈকত কক্সবাজার সী বিচ দেখা যায়।
সুশীলা দাশগুপ্ত
সুশীলা দাশগুপ্ত ( ১৯১২- মার্চ, ১৯৮৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, বিপ্লবী নেত্রী এবং অগ্নিকন্যা।
সুশীলা দাশগুপ্ত ১৯১২ সালে ঢাকা জেলার বিক্রমপুরের টঙ্গীবাড়ি গ্রামে জন্মগ্রহণ করেন। পিতৃভূমিও ছিল ঢাকার বিক্রমপুরের টঙ্গীবাড়ি গ্রামে। তার পিতার নাম হরকুমার দাশগুপ্ত ও মাতার নাম নির্মলা দেবী। তাঁর মাসতুতো বোন প্রমীলা গুপ্ত।
সুশীলা দাশগুপ্ত যখন কলেজে পড়তেন তখনই গ্রেপ্তার হন। ঢাকার ইডেনে পড়ার সময় ইংরেজদের অত্যাচার দেখে বিচলিত হয়ে পরেন। অন্যদিকে ইংরেজদের বিরুদ্ধে গান্ধীর আন্দোলন আরও প্রভাব বিস্তার করতে থাকে। তখন তিনিও সে আন্দোলনে যুক্ত হন। 'শ্রীসংঘ' নামক বিপ্লবীদের সাথে যুক্ত হন। তাদের সাথে গ্রামে গ্রামে মানুষদের সংগঠিত করতে থাকেন ও চাঁদা সংগ্রহ করতে থাকেন। "জয়শ্রী" নামে পত্রিকা পরিচালনা করতেন। ১৯৩২ সালে বিএ পড়ার সময় ডেটিনিউ রুপে তিনি প্রেসিডেন্সি, হিজলি জেলে বন্দি ছিলেন। ১৯৩৭ সালে তিনি মুক্তি পান।
তিনি ১৯৮৩ সালের মার্চ মাসে মারা যান।
রাজা কুমার শুক্লা
রাজা কুমার শুক্লা ১৮৭৫ সালে বিহারের মুরলি ভীতারভা (এখন চম্পারণ) গ্রামে জন্মগ্রহন করেন। 
তিনি ভারত থেকে একজন গ্রামবাসী ছিলেন এবং যিনি ভয়ারতের স্বাধিনতা সংগ্রামের সময় গান্ধিজির সানিধেয় বিখ্যাত হয়ে ওঠেন। তিনি গান্ধিজী কে আমন্ত্রন জানান চম্পারণে।
রাজ কুমার শুক্লা পূরণ মহাত্মা গান্ধী তাকে সচেতন দুর্দশার কৃষকদের চম্পারণে এবং তাকে রাজী করানো সেখানে যান. যদিও প্রায়ই হিসাবে বর্ণনা, একটি চাষা, তিনি একটি অর্থ ঋণদাতা থেকে গ্রামে Murli Bharwa কাছাকাছি Narkatiaganj West Champaran আদায় অনুযায়ী তার নিজের বক্তব্য, আগে তদন্ত কমিটি সেট আপ প্রাদেশিক সরকার দ্বারা একটি সমষ্টি টাকায় দুই হাজার একটি মাস থেকে সুদের Brahambhatt ব্রাহ্মণ মধ্যে Champaran আগে ছিল বিদ্রোহ বিরুদ্ধে নীল চাষ 1914 সালে (এ Pipra) এবং 1916 (Turkaulia).
Mahatama গান্ধী আগত Champaran সঙ্গে তার দলের বিশিষ্ট জাতীয়তাবাদী রাজেন্দ্র প্রসাদ, Anugraha নারায়ণ সিনহা, Brajkishore প্রসাদ এবং চম্পারণ সত্যাগ্রহ শুরু করেন.
স্মরণ করে তার জন্মের 125th বার্ষিকী, ডিপার্টমেন্ট অফ পোস্ট মুক্তি একটি স্ট্যাম্প তার সম্মান 2000 সালে.
৩য় একাডেমি পুরস্কার
৩য় একাডেমি পুরস্কার অনুষ্ঠান একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত বার্ষিক চলচ্চিত্র পুরস্কার, যা ৫ নভেম্বর, ১৯৩০ সালে ১ আগস্ট, ১৯২৯ থেকে ৩১ জুলাই, ১৯৩০ পর্যন্ত মুক্তিপ্রাপ্ত ও প্রদর্শিত চলচ্চিত্রের জন্য প্রদান করা হয়। অনুষ্ঠানটি অ্যাম্বাসেডর হোটেল, লস অ্যাঞ্জেলেস, ক্যালিফোর্নিয়ায় অনুষ্ঠিত হয়।
"অল কোয়ায়েট অন দ্য ওয়েস্টার্ন ফ্রন্ট" প্রথম চলচ্চিত্র হিসেবে শ্রেষ্ঠ চলচ্চিত্র ও শ্রেষ্ঠ পরিচালক বিভাগে পুরস্কার লাভ করে। লুইস মাইলস্টোন প্রথম পরিচালক হিসেবে দ্বিতীয়বারের মত শ্রেষ্ঠ পরিচালক বিভাগে পুরস্কার লাভ করেন।
"দ্য লাভ প্যারেড" সর্বাধিক ৬টি বিভাগে মনোনয়ন লাভ করে কিন্তু একটিও পুরস্কার বিজয় করে নি। এই বছর প্রথম শ্রেষ্ঠ শব্দগ্রহণ বিভাগে প্রথম পুরস্কার দেওয়া হয় এবং পুরস্কার লাভ করেন ডগলাস শীরার, যিনি শ্রেষ্ঠ অভিনেত্রী বিভাগে বিজয়ী নর্মা শীরারের ভাই। তারাই অস্কারের ইতিহাসে প্রথম একই পরিবারের সদস্য।
বিজয়ীরা প্রথমে উল্লেখিত ও মোটা হরফ দিয়ে নির্দেশিত।
নিম্নোক্ত চলচ্চিত্রগুলো একাধিক মনোনয়ন লাভ করে:
নিম্নোক্ত চলচ্চিত্রগুলো একাধিক পুরস্কার লাভ করে:
মে মাদাম
মে মাদাম ("বাংলাঃ মে মাস") ১৯৯৪ সালে মুক্তিপ্রাপ্ত একটি তামিল চলচ্চিত্র যেটি পরিচালনা করেছিলেন ভেনাস বলু এবং সঙ্গীত পরিচালনায় ছিলেন এ আর রহমান। চলচ্চিত্রটির মুখ্য ভূমিকায় ছিলেন বিনীত এবং সোনালী কুলকার্নী। চলচ্চিত্রটির আর্ট ডাইরেকশনে ছিলেন থোট্টা থারানি।
সন্ধ্যা (সোনালী কুলকার্নী) একজন শিল্পপতির একমাত্র কন্যা, সন্ধ্যার পিতা সন্ধ্যার জীবন সব ক্ষেত্রেই নিয়ন্ত্রিত রাখে। সন্ধ্যা যখন বুঝতে পারে যে তার পিতা তার বিয়ে এক যুক্তরাষ্ট্র প্রবাসী পুরুষের সঙ্গে ঠিক করে রেখেছেন তখন সে পালিয়ে মাদ্রাজ (বর্তমানে চেন্নাই) তে পালিয়ে আসার সিদ্ধান্ত নেয়। সন্ধ্যার মাদ্রাজে ঈশ্বর (বিনীত) নামের একজন ফটোগ্রাফারের সাথে পরিচয় হয়, তার সাথে বন্ধুত্ব হয় এবং পরে তারা একে অপরের প্রেমে পড়ে। সিনেমার শেষের দিকে দেখায় যে তারা দুজন বিয়ে করছে।
সঙ্গীত পরিচালনায় ছিলেন এ আর রহমান আর গীতিকার ছিলেন ভৈরামুথু।
২০১৬ হংকং ক্রিকেট দলের স্কটল্যান্ড সফর
হংকং জাতীয় ক্রিকেট দল সফরে স্কটল্যান্ড সেপ্টেম্বর ২০১৬ দুই ম্যাচ একদিনের আন্তর্জাতিক (ওডিআই) এ ম্যাচ দ্য গ্রাঞ্জ ক্লাব, এডিনবরা যা ব্রেডউড কাপ নামে হবে।
ফালুদা
ফালুদা (Hindi: फ़लूदा) (Urdu: فالودہ‎) হচ্ছে শীতল খাবার যা দক্ষিণ এশিয়ার দেশসমূহে জনপ্রিয়। ঐতিহ্যগতভাবে গোলাপ জল, সেমাই বা নুডলস, মিষ্টি বেসিল বীজ, জেলির টুকরো, দুধ এর মিশ্রণে তৈরী করা হয় এবং উপরে উপরে আইস ক্রিম দেওয়া হয়।. ফালুদায় ব্যবহৃত সেমাই তৈরী হয় গম, অ্যারারূট, ভূট্টা বা সাগু থেকে তৈরী হয়।
ফালুদার সঙ্গে পারস্যের গল্প জড়িয়ে আছে। সেখানে ফালুদেহ নামে একটি ডেজার্ট জনপ্রিয়। ভারতে আগত মুসলিম বণিক, শাসকদের হাত ধরে ভারতবর্ষে এর আগমন ঘটে। সময়ের সংগে পরিবর্তিত হয়ে বর্তমান রূপ ধারণ করেছে। মুঘলদের পৃষ্ঠপোষকতা, হায়দ্রাবাদের নবাব ও কর্ণাটকের নবাব নিজস্ব অভিযোজনে ফালুদা বৈচিত্র্যতা লাভ করেছে।
বাংলা, হিন্দী এবং উর্দুতে ফালুদা রূপকার্থে ব্যবহৃত হয়। মানসম্মান নিয়ে টানাটানি হলে বলা হয় ইজ্জতের ফালুদা, इज़्ज़त का फ़लूदा, عزت کا (ইজ্জত কা ফালুদা)।
সম্প্রীতি সেতু
সম্প্রীতি সেতু হল হুগলি নদীর উপর অবস্থিত একটি রেল সেতু। এই সেতু ১১ আগস্ট ২০১৬ সালে উদ্ভোধন হয়। সেতুটি নৈহাটির নিকট গরিফা স্টেশন ও গঙ্গার অপর পারের হুগলিঘাট স্টেশনকে যুক্ত করেছে। এটি জুবিলি সেতু এর বিকল্প হিসেবে গড়ে তোলা হয়েছে। সেতুটি ৪১৫ মিটার দীর্ঘ।
২০০০ সালে রেলমন্ত্রী এই সেতুটি নির্মাণের প্রকল্প প্রথম হাতে নেন। কিন্তু নানা সমস্যায় সেই প্রকল্প ছাড়পত্র পায় ২০০৭ সালে। এর পর নির্মাণ কাজ শুরু হয় কিন্তু নির্মাণকাজ ধীর গতিতে চলে ফলে প্রকল্পের খরচ বৃদ্ধি পায়। শেষে নির্মাণ সংস্থা সেতুটি নির্মাণ বন্ধ রেখে চলে যায়। এর পর নতুন এক সংস্থা সেতুর নির্মাণকাজ চালায়। সম্প্রীতি সেতুর নির্মাণ, ২০১৬ সালের শেষের দিকে সম্পূর্ন হয়। আগস্ট মা্সে এই সেতু চালু হয়।
হেলেনা দত্ত
হেলেনা দত্ত ( ২৮ সেপ্টেম্বর, ১৯১৬- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।
হেলেনা দত্ত ১৯১৬ সালে ঢাকা জেলার কালীগঞ্জ গ্রামে জন্মগ্রহণ করেন। তার পিতার নাম মুকুন্দলাল গুণ ও মাতার নাম শৈলবালা গুণ। ১৯৩৯ সালে বিপ্লবী সুকুমার দত্তের সাথে বিয়ে হয়।
১৯২৮ সালে লীলা নাগের 'দীপালি ছাত্রী সংঘ' এর সাথে যুক্ত হন। গোপনে লাঠি ও ছোরা চালানো শেখেন। ১৯৩০ সালে তিনি 'শ্রীসংঘ' নামক বিপ্লবী দলে যোগ দেন। ১৯৩১ সালে বোর্ডিঙে থাকার সময়ে তিনি ও তাঁর সঙ্গীরা রিভলভার প্রভৃতি বেআইনি জিনিস লুকিয়ে রাখতেন। ১৯৩২ সালে অসহযোগ আন্দোলন এর সময় গুরুত্বপূর্ণ ভূমিকা রাখেন। ওই বছরেই আইন অমান্য আন্দোলনের সময় হরতালে যোগদান করায় তাঁকে ডি.পি.এই. এর নির্দেশে বহিষ্কার করা হয়। ১৯৩৩ সালের জানুয়ারিতে তিনি কলকাতা থেকে ঢাকায় রিভলভার এনে পরে ঢাকায় থাকা নিরাপদ নয় মনে করে কলকাতার বরানগরে মামার বাড়িতে চলে আসেন। ১২ ফেব্রুয়ারি পুলিশ বরানগরে তাঁকে গ্রেপ্তার করে। ২৮ দিন লালবাজার হাজতে রাখার পর তাঁকে রাজবন্দী করে বিভিন্ন জেলে পাঁচ বছর আটকে রাখা হয়। ১৯৩৭ সালের ডিসেম্বর মাসে মুক্তি পান। ১৯৩৯ সালে ফরওয়ার্ড ব্লক-এ যোগদান করেন। ১৯৪২ সালের আন্দোলনে প্রথমে পলাতক থাকার পর ১৯৪৩ সালে আবার গ্রেপ্তার হন এবং ঢাকা ও প্রেসিডেন্সি জেলে আটক থাকেন। ১৯৪৫ সালের সেপ্টেম্বরে মুক্তি পান। এরপরে পি এস পি-এর সাথে যুক্ত ছিলেন।
ফালুদেহ
ফালুদেহ () বা পালুদেহ () একটি পারসিয় ডেজার্ট যা চিকন সেমাই সেমাই , ভূট্টার তৈরী নুডলস  আধা-হিমায়িত সিরাপ, চিনি এবং গোলাপ জল মিশিয়ে তৈরী করা হয়। এটা লেবুর সরবত, পেষা পেস্তা বাদাম দিয়ে পরিবেশন করা হয়।  এটা ইরানের (পারস্য) ঐতিহ্যবাহী ডেজার্ট। ফালুদেহর উৎস সিরাজ  অঞ্চলে এবং এটি শিরাজী ফালুদেহ নামে পরিচিত।  কেরমানি ফালুদেহ এবং ইয়াজদি ফালুদেহ বলে বিভিন্ন প্র্কার ফালুদেহ আছে।
পাতলা গমের আটার খামি কে চালুনির মধ্যে দিয়ে চাপের সাহায্যে সুতা আকৃতির নুডলস তৈরী করা হয়। নুডলস গুলো কুরানো নারিকেলের মত দেখা যায়। কাজুবাদাম ও পেস্তা বাদামের সাথে মেশানো দুধ এই সুতার সাথে যোগ করে এটাকে শীতল করা হয়।
পিটার লোডার
পিটার জেমস লোডার (; জন্ম: ২৫ অক্টোবর, ১৯২৯ - মৃত্যু: ১৫ মার্চ, ২০১১) সারের ওয়ালিংটনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ইংল্যান্ডের পক্ষে তেরো টেস্টে অংশগ্রহণ করেছেন তিনি। ঘরোয়া ক্রিকেটে সারে ও বেডিংটন ক্রিকেট ক্লাবের পক্ষে খেলেছেন পিটার লোডার। পাতলা গড়নের অধিকারী লোডার বিশাল পেস ও বাউন্সারের সাহায্যে ফাস্ট-বোলার হিসেবে নিজেকে গড়ে তুলেছেন। বিশ্বযুদ্ধ পরবর্তীকালে প্রথম ব্যক্তি হিসেবে টেস্ট ক্রিকেটে হ্যাট্রিক করেন তিন।
সারের ওয়ালিংটন এলাকায় জন্মগ্রহণ করেন পিটার লোডার। সারের বোলিং আক্রমণের অন্যতম অংশীদার ছিলেন তিনি। ১৯৫২ থেকে ১৯৫৮ সময়কালে ধারাবাহিকভাবে সাতবার কাউন্টি চ্যাম্পিয়নশীপের শিরোপা বিজয়ে প্রভূতঃ ভূমিকা রাখেন। ১৯৫১ সালে তাঁর অভিষেক ঘটে। জুলাই, ১৯৫৩ সালে দলে নিজ স্থান পাকাপোক্ত করেন। উপর্যুপরি তিন খেলায় ৩৪ উইকেট পান।
সারের পক্ষে দুইবার ইনিংসে ৯ উইকেট পেয়েছেন। ১৯৫৩ সালে কেন্টের বিপক্ষে ৯/২৩ ও ১৯৫৮ সালে ওয়ারউইকশায়ারের বিপক্ষে ৯/১৭ লাভ করেন। সাতবার এক মৌসুমে শতাধিক উইকেট পেয়েছিলেন। তন্মধ্যে, সর্বশেষ শতাধিক উইকেট পেয়েছেন ১৯৬২ সালে।
ব্যাটসম্যান হিসেবে তেমন সফলতা না পেলেও ১৯৫৫ সালে ইয়র্কশায়ারের বিপক্ষে ৮১ রান তুলেন। দলীয় সংগ্রহ একপর্যায়ে ১১৯/৮ হলে তাঁর ইনিংসের কল্যাণে ২৬৮ রানে সারে দল অল-আউট হয়।
ফ্রাঙ্ক টাইসন, ফ্রেড ট্রুম্যান ও ব্রায়ান স্ট্যাদামের অসম্ভব ক্রীড়ানৈপুণ্যের কারণে লোডারকে ইংল্যান্ড দলে অনিয়মিত অবস্থায় দেখা যেতো। ১৯৫৪-৫৫ মৌসুমে অস্ট্রেলিয়া সফরে যান। কিন্তু কোন টেস্টেই অংশ নিতে দেখা যায়নি। ১৯৫৮-৫৯ মৌসুমে ১৯.৫০ গড়ে ২৬ উইকেট দখল করেন। কিন্তু নিজস্ব শেষ সিরিজে তিনি মাত্র সাত উইকেট পেয়েছিলেন। শুরুর দিকের খেলায় তীব্র রোদে পীড়িত হবার ফলে মাঠ ছেড়ে চলে যেতে বাধ্য হন। পরের খেলায় শারীরিক অসুস্থতার কারণে খেলতে পারেননি। অস্ট্রেলিয়া একাদশের খেলায়ও ব্যথার কারণে মাঠ থেকে ফিরে আসেন। শরীরের তাপমাত্রা বৃদ্ধি পাওয়ার প্রেক্ষিতে বেশ কয়েকদিন তাঁকে বিছানায় অবস্থান করতে হয়। কিন্তু পরের সপ্তাহেই প্রথম টেস্টে অংশ নেন। নিউ সাউথ ওয়েলসের বিপক্ষে আঘাতের কারণে খেলায় অংশ নেয়া থেকে নিজেকে বিরত রাখেন। চতুর্থ টেস্টের পর পঞ্চম টেস্টে অংশগ্রহণের প্রাক্কালে তিনি ও স্ট্যাদামের গাড়ী দূর্ঘটনার পতিত হলে তিনি আর কখনো ইংল্যান্ডের পক্ষে খেলেননি। চাকিংয়ের কারণে অভিযুক্ত হলেও আম্পায়ার কর্তৃক কখনো অভিযুক্ত হননি। কেননা, তাঁর সাধারণ ডেলিভারীগুলোর তুলনায় বাউন্সারের বলগুলো বেশ দ্রুততর ছিল।
১৯৫৭ সালে সফরকারী ওয়েস্ট ইন্ডিজের বিরুদ্ধে হেডিংলিতে ৬/৩৬ লাভ করেন। তাঁর এ হ্যাট্রিকটি টেস্ট ক্রিকেটের ইতিহাসে দ্বাদশ হ্যাট্রিক ছিল। লোডারের হ্যাট্রিকের দীর্ঘ আটত্রিশ বছর পর ডমিনিক কর্ক পরবর্তী ইংরেজ হিসেবে হ্যাট্রিক করেছিলেন। ১৯৫৮ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন তিনি।
ক্রিকেট লেখক কলিন বেটম্যান লোডার সম্পর্কে মন্তব্য করেন যে, নিখুঁত বোলিংয়ের অধিকারী হিসেবে প্রতিপক্ষের ব্যাটিং মেরুদণ্ড ভেঙ্গে ফেলায় পারদর্শিতা দেখিয়েছেন।
১৯৬৩ সালে পশ্চিম অস্ট্রেলিয়ার পার্থে চলে গেলে সারের সাথে তাঁর খেলোয়াড়ী জীবনের সম্পর্ক শেষ হয়ে যায়। ১৯৬৩-৬৪ মৌসুমে রাজ্যদলের পক্ষে একটি খেলায় অংশ নেন যা তাঁর প্রথম-শ্রেণীর শেষ মৌসুম ছিল।
খেলোয়াড়ী জীবন থেকে অবসর নেয়ার পর আম্পায়ারিংয়ের জগতে ঢুকে পড়েন তিনি। ২০০৭ সালে ওয়াকার শীর্ষ গ্রেড ক্রিকেটের আম্পায়ার হিসেবে অবসর নেন।
৮১ বছর বয়সে ১৫ মার্চ, ২০১১ তারিখে পার্থে তাঁর দেহাবসান ঘটে।
চিঁড়া
চিড়া হচ্ছে একধরণের খাবার যা বাংলাদেশ, ভারত, নেপালে খাওয়া হয়। ধান থেকে চিড়া তৈরী করা হয়। ভালো স্বাদের চিড়া পেতে হলে নির্দিষ্ট জাতের ধান নির্বাচন করতে হয়। চিড়া শুকনো বা ভেজা অবস্থায় খাওয়া যায়। পানি, দুধ এবং অন্যান্য তরল জাতীয় পদার্থ খুব সহজে চিড়া শুষে নিতে পারে। শুকনো চিড়া গুড়ের পাটালি দিয়ে খাওয়ার রীতি আছে। এটা খুব সহজে হজম হয়। মিষ্টির দোকান গুলোতে দই চিড়া একটি বহুল প্রচলিত খাবার।
অঞ্চলভেদে চিড়া বিভিন্ন নামে পরিচিত।
মারাঠি ছবি সানাই ছৌউঘাড়ে চিড়া নিয়ে একটা গান আছে কানড়ে পৌহে নামে।
ফৌজদারী আদালত
ফৌজদারী কার্যবিধির II অধ্যয়ে, ৬ নং ধারায় ফৌজদারী আদালত (Criminal Court) এর শ্রেনীবিভাগ বর্নিত আছে। হাইকোর্ট এবং এই কার্যবিধি ছাড়া বর্তমানে চালু অন্য কোনো আইনে গঠিত বিশেষ আদালতগুলি ছাড়া প্রত্যেক রাজ্যে নিম্নলিখিত শ্রেনীর ফৌজদারী আদালত থাকবে।
১. সেশন বা দায়রা আদালত ( Session Court)
২. প্রথম শ্রেনীর বিচারিক ম্যাজিস্ট্রেটর (First class Judicial Magistrate) বা মেট্রোপলিটন এলাকায় মেট্রোপলিটন ম্যাজিস্ট্রেট এর আদালত।
৩. দ্বিতীয় শ্রেনীর বিচারিক ম্যাজিস্ট্রেট (Second class Judicial Magistrate) আদালত।
৪. তৃতীয় শ্রেণীর বিচারিক ম্যাজিস্ট্রেট (Third class Judicial Magistrate) আদালত।
৫. জেলা ম্যাজিস্ট্রেট/নির্বাহী ম্যাজিস্ট্রেট (District Magistrate/Executive Magistrate) আদালত।
ভারতীয় উপমহাদেশের, বিশেষত পূর্বতন ব্রিটিশ শাসিত বিভিন্ন দেশের বিচারপদ্ধতিতে একই শ্রেনীবিভাগ লক্ষ্য করা যায় এবং আদালতের গঠনপ্রণালী ও আঞ্চলিক বিভাগের সীমানা সাধারণভাবে ফৌজদারী কার্যবিধি দ্বারাই পরিচালিত হয়।
ফুলবাড়ি স্থল বন্দর
ফুলবাড়ি স্থল বন্দর ভারত-এর জলপাইগুড়ি জেলার নিউ জলপাইগুড়ি রেলওয়ে স্টেশন থেকে ৩ কিলোমিটার দূরে অবস্থিত। এটি ভারতের একমাত্র স্থল বন্দর যার মাধ্যমে চারটি দেশের (বাংলাদেশ, ভারত, নেপাল, ভূটান)মধ্যে পণ্য আদান-প্রদানের সুবিধা রয়েছে।
ভারত ও বাংলাদেশের মধ্যে যতগুলো স্থলবন্দর চালু রয়েছে তার মধ্যে ফুলবাড়ি স্থলবন্দর বন্যামুক্ত ও ভৌগোলিক অবস্থানগত কারণে একটি ভিন্ন মাত্রিক অবস্থানে রয়েছে। যোগাযোগ ব্যবস্থাও খুব ভালো। এই বন্দরের থেকে মাত্র সাড়ে ৩ কিলোমিটার দূরে নিউ জলপাইগুড়ি সংক্ষেপে এনজিপি রেলস্টেশন অবস্থিত। এই রেলস্টেশন থেকে ভারতের যে কোনো স্থানে যাতায়াতের সুবিধা রয়েছে। এছাড়া, ভারতের শৈল্য শহর দার্জিলিং ৮৫ কিলোমিটার, নেপাল সীমান্ত ৫৪ কিলোমিটার, ভুটান সীমান্ত ১৩০ কিলোমিটার ও চীন সীমান্ত ২০০ কিলোমিটার দূরে অবস্থিত। ফুলবাড়ি পার্শ্ববর্তী ভারতের শিলিগুড়ির মতো সমৃদ্ধ এতো বড় শহর অন্যান্য স্থলবন্দরের কাছে নেই। এই স্থল বন্দর থেকে মাত্র ৮ কিলোমিটার দূরে অবস্থিত শিলিগুড়ি শহর থেকে রেল, আকাশ, সড়ক পথে ভারতের যেকোনো প্রান্তে অনায়াসে যাতায়াত সম্ভব। ব্যবসায়িক, পর্যটনসহ সকল সুযোগ-সুবিধা শিলিগুড়ি শহরে বিদ্যমান। ভারতের সেভেন সিস্টার রাজ্যগুলোতে যাওয়ার একমাত্র করিডোর হচ্ছে শিলিগুড়ি। ইমিগ্রেশন কার্যক্রম শুরু হওয়ার ফলে ভারতের ফুলবাড়ি স্থল বন্দরের দ্বারা বাংলাদেশ, ভারত, নেপাল ও ভুটানের মধ্যে ব্যবসা-বাণিজ্যের ব্যাপক প্রসার পাওয়াসহ জলপাইগুড়ি জেলার উন্নয়নের পাশাপাশি বদলে যাবে ফুলবাড়ির চিত্র। ফুলবাড়ি স্থল বন্দরের বিপরীতে বাংলাদেশের বাংলাবান্ধা স্থলবন্দরের অবস্থান।
২০১১ সালের জানুয়ারিতে বাংলাদেশ-এর সাথে দ্বি-পাক্ষিক বাণিজ্য চুক্তির আওতায় ভারতের সাথেও বাংলাদেশের এ বন্দর ব্যবহারের মাধ্যমে পণ্য আমদানি-রপ্তানি শুরু হয়। এ বন্দর ব্যবহার করে নেপালে বাংলাদেশ থেকে ব্যাটারী, সীসা, পাট, ফলের রস, ওয়েস্ট কটন, কাপড়, কাঠ ও প্লাস্টিকের আসবাপপত্র রপ্তানি করা হয়। এছাড়াও ভারত থেকে প্রতিদিন গড়ে ১,০০০ মেট্রিক টন পাথর ও নেপাল থেকে গড়ে প্রতিদিন ১০০ মেট্রিক টন ডাল বাংলাদেশ আমদানি করে।